Poçt şöbələrində maliyyə xidmətlərinin çeşidi genişləndiriləcək – TIME\nPoçt şöbələrində maliyyə xidmətlərinin çeşidi genişləndiriləcək\nPoçt şöbələrində bank hesabı açdırmaq mümkün olacaq.\nTIME rəsmi mənbəyə istinadən bildirir ki, bu barədə məsələ Vergilər Məcəlləsinə təklif edilən dəyişiklikdə öz əksini tapıb.\nDövlət qeydiyyatı vergi orqanları tərəfindən aparılan hüquqi şəxslər, habelə xarici kommersiya hüquqi şəxsinin nümayəndəlik və filialları dövlət qeydiyyatına alınması haqqında ərizə ilə birlikdə və ya qeydiyyata alındıqdan sonra istənilən vaxt, digər vergi ödəyiciləri isə uçota alınması haqqında şəhadətnaməni aldıqdan sonra banklarda, digər kredit təşkilatlarında və poçt rabitəsinin milli operatorunda hesab açmaq üçün vergi orqanına ərizə verir.\nVergi orqanı bu ərizə əsasında vergi ödəyicisinə 2 gündən gec olmayaraq şəhadətnamə-dublikat verir. Vergi ödəyicisinə verilən şəhadətnamə-dublikatların sayı məhdudlaşdırılmır və onların hər biri nömrələnir. Hesabın açılması məqsədi ilə şəhadətnamə-dublikat vergi ödəyicisinin büdcəyə vergilər, faizlər və maliyyə sanksiyaları üzrə borcu olmadıqda bu maddədə müəyyən edilmiş müddətdə verilir.\nBanklar, digər kredit təşkilatları və poçt rabitəsinin milli operatoru hüquqi şəxslərə, onların filial və nümayəndəliklərinə, fərdi sahibkarlara yalnız onlar vergi orqanı tərəfindən verilən şəhadətnamə- dublikatı təqdim etdikdən sonra hesablar açırlar (qeyri-rezident üçün sahibkarlıq fəaliyyəti ilə bağlı olmayan hesabların açılması halları istisna olmaqla).\nŞəhadətnamə-dublikatla yalnız onda göstərilmiş banklarda, digər kredit təşkilatlarında və poçt rabitəsinin milli operatorunda (onların filiallarında) hesab açmaq olar.\nPrevious Google активирует двухфакторную аутентификацию\nNext Mərkəzləşdirilmiş istilik xidmətləri tarifləri dəyişəcək?


Dil kurslari - BC ENGEK - Ukraynada təhsil. Xarici tələbələri dəvət edirik Dil kurslari - BC ENGEK - Ukraynada təhsil. Xarici tələbələri dəvət edirik\nƏsas səhifə Dil kurslari\nRUS DİLİ KURSLARI.\nTəhsili müvəffəqiyyətlə başa vurduqdan sonra Siz rus dilindən həyatınızın müxtəlif vəziyyətlərində istifadə edəcəksiniz, rus dilində çap olunan materialları başa düşəcək, əminliklə söhbət edərək rus dilli dostlarınızla və həmkarlarınızla məktublaşa biləcəksiniz. Bundan sonra rus dilli universitetlərin aspiranturalarında təhsilinizi davam etdirmək imkanınız daha geniş olacaq.\nKurslara yazılmaq və ya əlavə məlumat almaq üçün bizimlə Sizə münasib olan formada əlaqəyə girin: +38 (097) 575-00-21.


İran Kəşfiyyat Nazirliyinin (ETTELAAT) iki gün əvvəldən Kürdüstan şəhər və kəndlərində başlatdığı kütləvi həbslər davam edir.\nKürdüstan əyalətindəki hüquq müdafiəçilərinin və digər kürd mənbələrinin yaydığı xəbərə görə, noyabrın 11-dən Banə şəhərindən və onun dörd kəndində başlanan kütləvi həbslər daha geniş miqyas alaraq, Saqqız və Mərivan şəhərlərinə də çatıb.\nBildirilir ki, İran təhlükəsizlik qüvvələri noyabrın 12-də daha 7 kürdü Saqqız və Mərivan şəhərlərində tutaraq naməlum istiqamətə aparfıblar.\nHəbs edilənlərin evlərində yoxlamalar aparıldığı, onlara məxsus bir sıra şəxsi əşyaların götürüldüyü, bəzən isə onların ailə üzvlərinin döyülərək təhdid edildiyi bildirilir.\nQeyd edilir ki, həbs olunanların hazırda Sənəndəcdə ETTELAAT İdarəsinin təcridxanasında saxlanılaraq dindirilir.\nHəbs edilən kürdlərin adları və onların hansısa müxalif kürd partiyalarına bağlı olub-olmaması barədə məlumat yayılmayıb.\nXatırladaq ki, ETTELAAT əməkdaşları noyabrın 11-də Kürdüstan əyalətinin Banə şəhərində və onun ətraf kəndlərində əməliyyat keçirib.\nYerli kürd mənbələrinin dediyinə görə, Qızıl Aypara Cəmiyyətinin maşınlarında bölgəyə gələn, Banədə və onun ətrafındakı Nəcnə, Çuman, Kupiç və Nəmşir kəndlərində geniş əməliyyat keçirən ETTELAAT qüvvələri ən azı 20 kürdü həbs edib və onlardan bəzilərini tutmaq üçün hətta pilotsuz uçuş aparatlarından da istifadə edib.\nHəbs edilən kürdlərin evlərində axtarış aparılıb, onlara məxsus noutbuklar, mobil telefonlar, foto kameralar, kitablar və bir sıra digər şəxsi əşyalar götürülüb.\nYerli kürd mənbələrinin bildirdiyinə görə, cari ilin aprel ayından indiyə qədər Kürdüstanda 247 kürd müxtəlif ittihamlara görə həbs edilib və onlardan 37-si həbsə məhkum edildiyi halda 136 nəfəri edam edilib.\nHəbs edilən və ya edam edilən kürdlərin əksəriyyətinin isə yaraqlı kürd partiyaları ilə əməkdaşlıqda, separatizmdə, sistemə qarşı çıxmaqda və ictimai rəyi hakimiyyətin əleyhinə təhrik etməkdə günahlandırıldığı bildirilir.\nIran Kürdüstan kütləvi həbslər Mərivan Saqqız şəhəri


persepolis sözaltı sözlük\n1. iran şahının son hakimiyyət illərində doğulan bir qızın tarixi hadisələrin inkişafı ilə həyatının necə alt-üst olmasından bəhs edən bir filmdir. bədii film deyil. cizgi filmdir. bilmirəm animasiya filmi demək olar ya yox. nəysə burası önəmli deyil. 2007-ci ildə fransada istehsal olunub.\nmöhtəşəm süjet xətti var. şahın dövründə modern yaşasalar da insanlar ölkədəki vəziyyətdən narazıdırlar. qəhrəmanımızın uşaqlıq illəri inqilab dövrünə düşür. sonra islamistlərin hakimiyyətdə güclənmək üçün, əks-inqilabi qüvvələrlə mübarizə adı ilə əhalini represiya etməsi. represiya zamanı qəhrəmanımızın qohumlarının öldürülməsi, hansılar ki, inqilabçılar idilər, amma islamist deyildilər. molla rejiminin ağla-sığmaz qadağaları. iraqın irana müharibəsi. vəziyyətin daha da dözülməz olması. və s. hamısını deməyim. bir həyat necə alt-üst olur, əla göstəriblər. və bunda günahkar təkcə molla rejimi deyil...\nbaxmağınız məsləhətdi. süjet xətti əladı. o değil de uşaq vaxtlarını göstərəndə bacım yadıma düşdü. evdə dəcəllik eliyir, üstünə qışqırıb dayanmasını istəyirlər. bu da səsini aşağı salıb dəcəlliyinə davam eləyir. guya bu ağıllıdı da. bacım da eyni ilə elədi. filmə baxanda biləcəksiz nədən danışıram.\n21.11.2013 00:59, qatiq qaradi blet\n2. cizgi filmi həqiqətən olmuş hadisələrdəndi.cizgi filmi marjane satrapi adlı bir qızın gözündən 1978-ci il iran inqilabı haqqında təsəvvür yaradır.amma açıq aşkar kommunist məntiqi hiss olunur.haa amma dedikləri doğrudu mu doğrudu.əfsuslar olsun ki doğrudu\n25.06.2016 20:25, mandela\n3. Filmi izləyəndə ağlıma bir sual gəldi: "azərbaycanda inqilab olsaydı nələr olardı?".\nÇox güman ki, iran ssenarisinin təkrarı baş verərdi. indiki dövrümüzlə irandakı şah dövrü heç də fərqlənmir.\n26.06.2016 04:26, rms


Hava proqnozu-20 noyabr – Xural qəzeti\nHava proqnozu-20 noyabr\nEkologiya və Təbii Sərvətlər Nazirliyinin Milli Hidrometeorologiya Departamentindən verilən məlumata görə, gecə yarımadanın bəzi yerlərində yağış yağacağı ehtimalı var. Səhər bəzi yerlərdə zəif duman olacaq. Cənub-qərb küləyi əsəcək. Havanın temperaturu gecə 5-8°, gündüz 10-14° isti təşkil edəcək.\nNaxçıvan Muxtar Respublikasında hava əsasən yağmursuz keçəcək. Qərb küləyi əsəcək. Havanın temperaturunun gecə 2° şaxtadan 3°-dək isti, gündüz 10-15° isti olacağı gözlənilir.\nYuxarı Qarabağ: Xankəndi, Şuşa, Xocalı, həmçinin Xocavənd, Qubadlı, Zəngilan, Laçın, Kəlbəcər və Daşkəsən-Gədəbəy rayonlarında hava əsasən yağmursuz keçəcək. Gecə və səhər bəzi yerlərdə duman olacaq. Qərb küləyi əsəcək. Havanın temperaturunun gecə 1-6° şaxta, gündüz 6-11° isti olacağı gözlənilir.\nQazax, Gəncə, Goranboy, Tərtər, Ağdam, Füzuli və Cəbrayıl rayonlarında hava əsasən yağmursuz keçəcək. Gecə və səhər bəzi yerlərdə duman olacaq. Qərb küləyi əsəcək. Havanın temperaturunun gecə 2-7° isti, gündüz 10-15° isti olacağı gözlənilir.\nBalakən, Zaqatala, Qax, Şəki, Oğuz, Qəbələ, İsmayıllı, Ağsu, Şamaxı, Siyəzən, Şabran, Xızı, Quba, Xaçmaz və Qusar rayonlarında hava əsasən yağmursuz keçəcək. Gecə və səhər bəzi yerlərdə duman, çiskin olacaq. Qərb küləyi əsəcək. Havanın temperaturu gecə 3° şaxtadan 2°-dək isti, gündüz 8-13° isti, dağlarda gecə 8-13° şaxta, gündüz 3° şaxtadan 2°-dək isti təşkil edəcək.\nMərkəzi Aran: Mingəçevir, Yevlax, Göyçay, Ağdaş, Kürdəmir, İmişli, Ağcabədi, Beyləqan, Sabirabad, Biləsuvar, Saatlı, Şirvan, Hacıqabul, Salyan və Neftçala rayonlarında hava əsasən yağmursuz keçəcək. Səhər bəzi yerlərdə duman olacaq. Qərb küləyi əsəcək. Havanın temperaturunun gecə 4-8° isti, gündüz 11-16° isti olacağı gözlənilir.\nMasallı, Yardımlı, Lerik, Lənkəran və Astara rayonlarında bəzi yerlərdə havanın yağıntılı olacağı, gündüz tədricən kəsiləcəyi gözlənilir. Səhər dağlarda duman olacaq. Şərq küləyi əsəcək. Gecə 6-8° isti, gündüz 11-15° isti, dağlarda gecə 0-5° şaxta, gündüz 5-9° isti olacaq.\nPrezidentdən Eldar Nuriyev barədə SƏRƏNCAM


Dünya 2 Avqust 2021, 15:06\nKeçmiş prezident Əsgər Akayev Bişkekə aparıldı, hazırda dindirilir\nQırğızıstanın Dövlət Milli Təhlükəsizlik Komitəsinin əməkdaşları keçmiş prezident Əsgər Akayevi aerportdan birbaşa dindirməyə aparıblar. Bu haqda qırğız KİV-ləri bildirir. Məlumata görə hazırda Əsgər Akayevin barəsində istintaq tədbirləri həyata keçirilir. Onun barəsində həbs qərarının verilib-verilməyəcəyi hələ məlum deyil. Korrupsiyada ittiham olunan Əsgər Akayev hakimiyyətdən devriləndən sonra uzun müddətdir Qırğızıstandan kənarda-Rusiyada yaşayırdı.\nQırğızıstanın keçmiş Prezidenti, axtarışda olan Əsgər Akayev paytaxt Bişkekə gəlib. Virtualaz.org-a "24.kg" saytına istinadən verdiyi xəbərə görə, bu barədə ölkənin Dövlət Milli Təhlükəsizlik Komitəsinin mətbuat xidməti məlumat yayıb. Təyyarədə sabiq prezidentin oğlu İlim Akayevin də olduğu bildirilir. İlkin məlumata görə, Əsgər Akayev "Kumtor" cinayət işi çərçivəsində Dövlət Milli Təhlükəsizlik Komitəsində dindiriləcək.\nXatırladaq ki, Qırğızıstanın eks-prezidentləri Əsgər Akayev və Kurmanbek Bakiyev “Kumtor” qızıl yatağının işlənməsində yol verilmiş qanunsuzluqlarla bağlı başlanmış cinayət işi üzrə təqsirli bilinərək axtarışa verilib. Kanadanın “Centerra Gold Inc.” şirkəti 700 tona yaxın ehtiyatı olan “Kumtor” qızıl yatağını 30 ilə yaxındır işlədir.


on: İyun 28, 2022 In: Aktual, Dünya\nRusiyaya qarşı sanksiyaların tətbiqi Türkiyə iqtisadiyyatına Rusiya iqtisadiyyatından daha çox ziyan vuracaq. Bu açıqlamanı Türkiyə prezidentinin sözçüsü İbrahim Kalın verib. Ankara öz maraq...\tRead more\nBirləşmiş Ştatlar və sənayesi inkişaf etmiş aparıcı ölkələrin Böyük Yeddilər qrupu (G-7) Rusiyaya qarşı Ukraynada apardığı müharibəyə cavab olaraq yeni sanksiyalar tətbiq edib. Buraya Moskva...\tRead more\non: İyun 27, 2022 In: Aktual, Dünya\nBBC-nin araşdırması nəticəsində Rusiya qoşunlarının minlərlə ton Ukrayna taxılını oğurlanmasına dair dəlillər aşkar edilib. Moskva oğurluq ittihamlarını inkar edir, lakin müəyyən edilib ki,...\tRead more\non: İyun 27, 2022 In: Aktual, Cəmiyyət\nİyunun 25-də Sabunçu Rayon Məhkəməsi bloqer Rəşad Ramazanovun ev dustaqlığına keçirilməsilə bağlı vəsatətini təmin etməyib. Bu barədə onun vəkili Elçin Sadıqov bildirib. Onun sözlərinə görə,...\tRead more\non: İyun 27, 2022 In: Aktual, Siyasət\n16 saylı koloniyada saxlanılan hüquq müdafiəçisi və jurnalist Elçin Məmməd iyunun 27-də aclıq elan edib. O, həbsdən azad olunmasını tələb edir. Bu barədə Turan-a “Sumqayıt Gənclərinin Hüquqi...\tRead more\nEhtiyatda olan general-leytenant, keçmiş korpus komandiri Yaşar Aydəmirovun adı dələduzluqla bağlı cinayət işində keçir. Cinayət işinin materiallarından aydın olur ki, keçmiş korpus kom...\tRead more\nBöyük yeddiliyin dörd ölkəsi (G7 kimi də tanınır) – Britaniya, ABŞ, Kanada və Yaponiya – Ukraynaya təcavüzünə görə, Rusiyadan qızıl idxalına qadağa qoyacaq. Bu barədə bazar günü...\tRead more\nOktay Gülalıyev – 50 Etiraf edirəm, birinci dəfədir ki, yubiley təbriki yazmaq mənə bu qədər çətindir.Qətiyyən şübhəm yoxdur ki, Milli Şura Koordinasiya Mərkəzinin üzvü, hüquq müdafiəç...\tRead more\nBiz Əliyev ailəsinin biznes iddiaları və sahmanı haqqında çox söhbətlər eşidirik. Ölkənin daxilində və xaricində bu ailəyə aid olan, bu ailənin ələ keçirdiyi nəhəng sərvətləri- biznes, daşın...\tRead more


Alula (Somali) üçün ucuz aviabiletlər, Alula (Somali) / üçün ucuz aviabiletlər / Tickets.az\nAlula şəhərinə, Somali ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər > Somali > Alula\nAlula (ALU) şəhərinə aviabiletlər.\nAlula şəhərinə ən ucuz aviabiletləri onlayn bron edin. Tickets.az saytında təyyarəyə bilet axtarışı xidmətinin köməyi ilə siz problemsiz ən yaxşı təklifi tapacaqsınız və Alula şəhərindən asanlıqla təyyarəyə bilet alacaqsınız. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Bundan sonra sistem Alula şəhərindən aviabilet almaq üçün bütün mövcud variantları sizə təklif edəcəkdir.\nSaytımızda siz həmçinin, dünyanın istənilən hava limanından Somali, Alula şəhərinə təyyarələrin aktual uçuş cədvəlini yoxlaya bilər, evdən çıxmadan endirimlər, aksiyalar, isti təkliflər tapa bilər və sizə lazım olan reysə aviabilet sifariş edə bilərsiniz.\nAlula şəhərinə təyyarə bileti neçəyədir\nAlula və Kaisrsburq şəhərindən uçuşlar üçün aviabiletlərin qiymətləri uçuş günündən, ayından və uçuş vaxtından, həmçinin, aviaşirkətdən asılıdır. Biz, 750 aviaşirkət arasında birbaşa reyslərin və transfer ilə olan reyslərin qiymətlərini müqayisə edirik. Qiymətləri və şəhərinizdən uçuş tarixlərini yoxlamaq üçün aviabilet axtarışı xidmətindən istifadə edin.\nAlula şəhərində neçə hava limanı var?\nAlula şəhərində bu hava limanları var: Alula.\nDigər şəhərlər Somali\nMüştəri xidmətinə mesaj göndərmək üçün istifadəçi seansının unikal identifikatoru: 0212541557


Azərbaycanın Birinci vitse-prezidenti Mehriban Əliyeva sessiyanın açılış mərasimində iştirak edib\nAZƏRTAC xəbər verir ki, Azərbaycan Respublikasının Birinci vitse-prezidenti, UNESKO-nun xoşməramlı səfiri Mehriban Əliyeva mərasimdə iştirak edib.\nAzərbaycan Respublikasının Birinci vitse-prezidenti Mehriban Əliyeva mərasimdə çıxış edib.\nBirinci vitse-prezident Mehriban Əliyevanın çıxışı: “Hörmətli xanım Baş direktor.\nUNESKO-nun Ümumdünya İrs Komitəsinin 43-cü sessiyasının açılış mərasimində bu gün sizinlə burada olmaqdan çox şadam. Sizin hamınızı Bakıda - Şərq ilə Qərbin, keçmişlə gələcəyin qovuşduğu şəhərdə, zəmanələrin və sivilizasiyaların nadir ahəngdarlığını göstərən mühitdə salamlamaqdan məmnunam. Bizim üçün bu cür mühüm toplantını qəbul etmək böyük şərəfdir və mən sessiyaya uğurlar arzulayıram.\n2001-ci ildə dövlət tərəfindən qorunan 6600-dən artıq mədəniyyət abidəsini əhatə edən Milli-Mədəni İrs Siyahısı qəbul edilmişdir. Son 5 il ərzində Azərbaycanda 40 tarixi abidə bərpa edilmişdir. Həmçinin qeyd etmək istərdim ki, Abşeron yarımadasında tapılmış tarixi abidələri və arxeoloji eksponatları özündə əks etdirən açıq səma altında “Qala” Arxeoloji-Etnoqrafik Muzey Kompleksi 2008-ci ildə açılmışdır. Bakıda, Ağcabədidə və Ağdamda muğam mərkəzlərinin tikintisi, məscidlərin, sinaqoqların və kilsələrin yenidən qurulması və inşası, muzeylərin bərpası və açılması - bütün bunlar Azərbaycanın müxtəlif mədəni irsinin qorunması və zənginləşdirilməsi üçün dövlətimizin siyasətinin sadəcə bir neçə elementidir.\nUNESKO ilə məhsuldar əməkdaşlığın nəticəsi olaraq Azərbaycanda iki sahə - İçərişəhər, o cümlədən Şirvanşahlar Sarayı və Qız qalası, Qobustan qayaüstü rəsmləri UNESKO-nun Ümumdünya İrs Siyahısına daxil edilmişdir. Zəngin və qədim mədəniyyətimizin digər mühüm elementləri sırasında musiqi xəzinəmizin inciləri - muğam və aşıq sənəti, həmçinin bəşəriyyətin qeyri-maddi mədəni irs üzrə reprezentativ siyahısına daxil edilmişdir.\nBu toplantının işinə böyük uğurlar arzulayaraq, yekunda XII əsrin böyük Azərbaycan memarı və filosofu Memar Əcəminin sözlərinə istinad edərək demək istərdim: “Biz gedərik, ancaq qalar ruzigar, biz ölərik əsər qalar yadigar”.\nBir daha Azərbaycana xoş gəlmisiniz. Sağ olun”.\nUNESKO-nun Baş direktoru Odre Azule çıxış edərək deyib: “Hörmətli Birinci vitse-prezident Mehriban xanım Əliyeva.\nHörmətli UNESKO-nun İcraiyyə Şurasının sədri.\nArtıq biz yeni minillikdə, belə möhtəşəm sarayda - memar Zaha Hadidin dizaynına, onun üslubuna uyğun yaradılmış bir sarayda toplaşmışıq. Mən Azərbaycan Respublikasının rəhbərliyinə səmimi qonaqpərvərliyə və üzv dövlətlər üçün yaradılmış bu şəraitə və xüsusi mühitə görə təşəkkürümü bildirirəm. Çünki biz hər il xüsusi bir an yaşayırıq. Dünya miqyasında biz öz toplantımızı təşkil edərək, burada müxtəlif namizədlikləri nəzərdən keçiririk. Biz UNESKO olaraq multilateralizm mövqeyindən çıxış edərək ümumi arzularımızı ifadə edirik. Burada həm Birləşmiş Ştatları, Çini, İranı, Rusiyanı, Burkina-Fasonu, həm də Böyük Britaniya və bütün digər dünya dövlətlərini narahat edən məsələləri müzakirə edirik. Bu, onu göstərir ki, məhz mədəni irsə gəldikdə bütün dünya ölkələri bu məsələləri birgə müzakirə edir. Bu gün biz müzakirə edəcəyimiz məsələlərin siyahısını hazırlamışıq. Bu, kifayət qədər böyük bir siyahıdır. Biz bu gün bir məqsədlə toplaşmışıq ki, universal dəyərə malik olan sahələr haqqında söhbət aparaq. Son zamanlar biz Rio muzeyində, həmçinin Parisdəki Notr-Dam kilsəsində dağıdıcı yanğınların şahid olduq. Bu hadisələr baş verdikdən sonra biz görürük ki, dünya mədəni irsi nə qədər həssas vəziyyətlərlə üzləşir. UNESKO ilk cərgələrdə gedərək beynəlxalq həmrəyliyin təzahürüdür. Biz bu gün sülh istəyirik, istəyirik sülh qurulsun.\nXanımlar və cənablar, biz üzərimizdə bu öhdəliyi hiss edirik. Bu, dünya mədəni irsinə aiddir. Əfqanıstanda, Yəməndə, Suriyada, İraqda və bir sıra digər yerlərdə misallar var. Qürur hissi ilə bildiririk ki, bizim aramızda həmrəylik qurulub. Bu, müxtəlifliyin qorunmasına yönəldilib. Dünya mədəni irsi, həmçinin hədəf kimi də seçilə bilər, qeyri-düzgün şəkildə idarəçiliyə məruz qala bilər. Mədəni və təbii irsin qorunması ilə bağlı Konvensiya ola bilsin ki, dünyada ən çox tanınan normativ-hüquqi sənəddir. Normativ-hüquqi sənəd olaraq o, bizim hamımızın üzərinə vəzifə və eyni məqsəd qoyur ki, biz yüzlərlə abidəni artıq məlum olan təcrübələr əsasında qorumalıyıq və mühafizə etməliyik.\nMən burada bir gənc qıza söz vermək istəyirəm. Onun doqquz yaşı var. Mən onu kürsüyə dəvət edirəm. O, sizinlə öz duyğularını bölüşmək, öz fikirlərini izah etmək istəyir. O, bir poema müəllifidir və istərdim ki, onu sizə təqdim etsin. Bu da universal dəyərə malik olan dünya mədəni irsinə aid yazıdır. Mən sözü gənc qıza vermək istəyirəm. Sizin hamınıza uğurlu iş arzulayıram”.\nDoqquz yaşlı uşaq: “Hamınıza axşamınız xeyir olsun deyirəm. Çox sağ olun ki, mənim üçün belə bir fürsət yaratdınız. Əhmədabad mənim şəhərim, mənim irsimdir. Bu, yazdığım kitabın adıdır. O kitabda çox maraqlı fotoşəkillər də var. Mənim şəhərimə ithaf olunub. Şəhərimdə olan çox qədim, 600 illik tarixə malik mədəni abidələrin tarixçəsi burada məni həvəsləndirdi ki, bu kitabı yazım. Bundan irəli gələrək mən tarixçəmi 1411-ci illə başladım. Həmin vaxt şəhərimiz yaradıldı. Burada olan məkan Sultan Əhməd Şaha çox böyük təəssürat bağışladı. Beləliklə, o, bu möcüzəli məkanda yeni bir şəhəri yaratmaq qərarına gəldi. Mən kitabda öz poemamı əks etdirmişəm. İstərdim kitabımı UNESKO-nun Baş direktoruna hədiyyə olaraq təqdim edim. Altı yüz il öncə bu tarixçə başlayıb. Şəhərimdə möcüzə ağacı bitir. O, öz şan-şöhrətini qoruyub saxlaya bilib. Bu gün bir quş onun budaqlarında əyləşərək bizim canlı irsimizin mahnısını ifa edir.


Gözaltı torbalarından xilas olmaq üçün 2 maska » Qadin.Net ~ İlk milli qadın portalı\nAncaq xiyar dilimlərini qapalı göz qapaqlarınızın üstünə qoymaq əvəzinə, bu birləşmə maskası gözlərin dərin və xaricinə çatacaq. Yorğun və şişkin gözlərə yaxşı təsir edəcək.\n- Yarım xiyar\n- 30 ml gül suyu\nPambığınızı iki yarıya bölün.\nBlenderdə xiyar püresini gül suyu çəkilənə qədər qarışdırın. Bir qaba köçürün, sonra pambıq toplarınızı qarışığa batırın. Əlavə isladılmış pambığınızı gələcək istifadə üçün dondurucuda saxlaya bilərsiniz. Dondurulmuş pambıqları istifadədən əvvəl təxminən 10 dəqiqə əridin.\nTətbiq etmək üçün yarım aylıq gözün altına qoyun, aşağı kirpik xəttinə yaxın tətbiq etdiyinizə əmin olun. 10-15 dəqiqə gözləyin.\nYumurta ağlarını ehtiva edən bir çox qırışa qarşı maskalar var və yumurta ağları göz bölgəsi üçün də istifadə edilə bilər. Antioksidanla zəngin E vitamini sərbəst radikallarla mübarizə apararkən, yumurta ağının incə xəttlərin görünüşünü azaltdığı bilinir.\n- 2 yumurta sarısından ayrılmış yumurta ağı\nYumurta ağlarını köpüklənənə qədər çırpın və sonra E vitamini qarışdırın. Qarışığı barmaqlarınızın ucları və ya bir makiyaj fırçası ilə göz altındakı bölgəyə tətbiq edin. 10 dəqiqə gözləyin.


Saakaşvili Ukraynada mitinqlərə başlayır - YENİLƏNİB » www.tezadlar.az\nGürcüstanın sabiq prezidenti və Ukraynanın Odessa vilayətinin sabiq qubernatoru Mixeil Saakaşvilinin sentyabrın 13-də Ukraynanın Çernovtsı şəhərində mitinq keçirəcəyini bəyan edib. APA-nın məlumatına görə, M. Saakaşvili bu barədə "Facebook" səhifəsində yazıb. "Ukraynada dəyişikliklər Çernovtsıdan başlanacaq", - deyə o qeyd edib.\nM. Saakaşvili vətəndaşları saat 18.00-da şəhərin Mərkəzi meydanına çağırıb. Gürcüstanın keçmiş prezidenti, Ukraynanın Odessa vilayətinin sabiq qubernatoru Mixeil Saakaşvili Lvovdan yoxa çıxıb. APA-nın UNİAN-a istinadən verdiyi xəbərə görə, dünən gecə Lvovda qaldığı hoteldən çıxan M.Saakaşvili geri qayıtmayıb.\nMəlum olan odur ki, M.Saakaşvili hoteldən "Donbas" taborundan olan silahdaşları ilə birgə mikroavtobusda gedib. Onları aparan mikroavtobus bu gün səhər hotelə qayıtsa da, Saakaşvili geri dönməyib. Qeyd edək ki, M.Saakaşvili barəsində Ukrayna Cinayət Məcəlləsinin 332-ci (Ukrayna Respublikasının dövlət sərhədini qanunsuz olaraq keçmə) maddəsi ilə cinayət işi açılıb. O, 18 sentyabrda məhkəmə qarşısına çıxmalıdır.


Avtobusdakı xalalar – Murad Mammadov\nÜmumiyətlə elə ölkələr var ki, orada sən kiməsə yer vərməklə, onun yaşlı olduğunu ona bildirmiş kimi qəbul olunursan və bu o adama təhqir hesab edilir. Bizim millətin hər sosial grupu fərqli olduğu üçün bu grupunda özünə məxsus xsusiyətləri var, bunlardan biridə onlara yer verilməsini sevirlər. Eybi yox sevsinlər, əksinə bu bizim gənclərin daha rəhmli və düşüncəli olduğuna bir işarədir. Ama bu məsələni adət ən-ənə halına gətirmək çox pis fəsadlar əmələ gətirir.\nMəsələn keçən səfər 30 nömrəli marşrutda bir qadın sözün əsl mənasında şüvənlik salmışdı ki, başının üstündə dayandığım bu qız mənə niyə yer vermir ? and olsun qızı bir təhqirlər edirdi ki, Allah dua edirdim mənə səbr versin qadını təhqir etməyim, şükür ki, qarışmadım. Təsəvvür edirsiz qadın axırda qıza dedi ki, get-get, səni səmədvurğun bağında gözlüyürlər. Bu doğurdan da o şəxsin səviyyəsizliyidi, bu cür şəxslərin nəyin ki, avtobusda ayaq üstə qalması lazımdı, hətta bu dünyada yeri yoxdu.\nDünən də bənzər hadisə ilə rastlaşdım. Dostumla avtobusdayam, dösumun da ayaqlarında əlilliyi var, ama oturanda bilinmir. Qadın mindi, arxada bir kişi gördü ki, dostum yer vermir durdu qadına yer verməyə, möhkəmdən də eşitdirir ki, “gəl otur, cavan oğlandı yer vermir” Day-daya diyirəm ki, əlilliyi var ona görə durmur, deyir cavan oğlandı niyə durmur ? diyirəm cavanın əlilliyi ola bilməz ? sonra başdıyıb üzür istəməyə. Məsələ bu anlaşılmamazlıqda deyil, məsələ bu yer vermək məsələsini adət ən-ənəyə, mentalitetə çevirməkdədir.\nİlk növbədə hər kəs o oturacağa pul verir, bu səbəbdəndə o yer onun haqqıdı. Əgər kimsə yer verirsə bu onun şəxsi istəyidir, xasiyətidir, mərhəmətidir. Ama kimsə də yer vermirsə, bu heç bir şəxsə haqq vermir ki, ona təhqir edici sözlər desin, kimsənin kimsəyə borcu yoxdur axı, Bu nə deməkdir kimsə sənə öz yerini vermədisə, dur hər kəsin içində onu təhqir elə. Bu nə tərbiyəsizlikdi?! Bunun harası hörmət ediləcək şəxs oldu ? nə olsun ki yaşlıdı. Sən bu dünyaya gəlmisənsə, onun yaşlılığınada, qocalığına da görə özün məhsuliyət daşımalısan. Əgər sənin yaşlılığına etirazın üsyanın varsa, get Allahla aranda olan konfliktini həll elə, camahatın uşaqların niyə təhqir edirsən ?\nTəkrar edirəm, ictimai nəqliyatda gənclərimizin kiməsə yer verməsi alqışa laiq haldır, ama bunun cəmiyyət tərəfindən adət ən-ənə halına gətirilib mütləq şəkilə salmaq, əksinə ürək açmayan bir vərdişdir. Könüllü şəkildə başlanılan işlər, könüllü şəkildə də davam etməlidir, məcburiyət halna çatdırılmamalıdır.\nYayım tarixi 23.08.2014 18.11.2015 Müəllif mammadovmuradKateqoriyalar Без рубрики, Sosial\nÖncəki Öncəki yazı: Küçəyə atılan pullar\nSonrakı Sonrakı yazı: Özünüzlə söhbət edin.


Naxçıvan şəhərinin 2018-ci il üçün İslam mədəniyyətinin paytaxtı elan edilməsi ilə əlaqədar yaradılmış Təşkilat Komitəsinin iclası keçirilib - AZƏRTAC – Azərbaycan Dövlət İnformasiya Agentliyi\nNaxçıvan Muxtar Respublikası Ali Məclisinin mətbuat xidmətindən AZƏRTAC-a bildirilib ki, Naxçıvan Muxtar Respublikası Ali Məclisinin Sədri, Naxçıvan şəhərinin 2018-ci il üçün İslam mədəniyyətinin paytaxtı elan edilməsi ilə əlaqədar yaradılmış Təşkilat Komitəsinin sədri Vasif Talıbov, Azərbaycan Respublikasının mədəniyyət naziri, Naxçıvan şəhərinin 2018-ci il üçün İslam mədəniyyətinin paytaxtı elan edilməsi ilə əlaqədar yaradılmış Təşkilat Komitəsi sədrinin müavini Əbülfəs Qarayev və təşkilat komitəsinin üzvləri Naxçıvan şəhərinin İslam mədəniyyətinin paytaxtı seçilməsi ilə bağlı görülən işləri əks etdirən sərgiyə baxıblar.\nSərgidə “İslam mədəniyyətinin paytaxtı Naxçıvan-2018” gümüşdən hazırlanan loqotipi, üzərində loqotip əks olunan döş nişanları, zərflər, poçt markaları, “Naxçıvanın türk-islam mədəniyyəti abidələri: tarixdə və günümüzdə” beynəlxalq konfransının materialları, “Naxçıvan: türk-islam mədəniyyəti abidələri”, “İslamda müdrik kəlamlar”, “Naxçıvan türbələri”, “Naxçıvan hamamları”, “Naxçıvan buzxanaları”, “Qədim və müasir Naxçıvan” kitabları, “İslam mədəniyyətinin paytaxtı Naxçıvan-2018” loqotipinin tanıtım videoçarxı, “Naxçıvan: türk-islam mədəniyyəti abidələri” televiziya filmi, Naxçıvandakı türk-islam mədəniyyəti abidələrinin əks olunduğu suvenirlər, həmçinin üzərində loqo olan xalça, duzdan, muncuqdan, gipsdən, misdən və dəridən hazırlanan əl işləri, müxtəlif aksesuarlar, eləcə də “İslam mədəniyyətinin paytaxtı Naxçıvan-2018” loqosunun əks olunduğu yerli məhsullar nümayiş olunurdu.\nİclasda Naxçıvan Muxtar Respublikasının mədəniyyət naziri Natəvan Qədimova görülmüş işlər barədə məlumat verərək qeyd edib ki, Naxçıvan Muxtar Respublikası Ali Məclisi Sədrinin 2017-ci il 23 yanvar tarixli Sərəncamına əsasən “İslam mədəniyyətinin paytaxtı Naxçıvan - 2018” loqotipi hazırlanıb. Hazırda Naxçıvan şəhərindəki monitorlarda, Naxçıvan Beynəlxalq Hava Limanının və Naxçıvan şəhərinin girişində, “Naxçıvanqala” Tarix-Memarlıq Muzey Kompleksində və “Təbriz” otelində loqotip nümayiş olunur. Bundan əlavə, kütləvi informasiya vasitələrində, internet saytlarında və sosial şəbəkələrdə də loqotip tanıdılır. Üzərində loqotip əks olunmuş 100 min ədəd zərf, 100 min ədəd poçt markası, markalardan ibarət 200 ədəd buklet, 500 ədəd döş nişanı hazırlanıb. Tədbirlər Planına əsasən Naxçıvandakı türk-islam mədəniyyəti abidələrindən Möminə Xatın, Yusif Küseyroğlu, Gülüstan türbələrinin və Qarabağlar Türbə Kompleksinin ISESCO-nun siyahısına daxil edilməsi ilə bağlı müvafiq sənədlər hazırlanaraq aidiyyəti üzrə təqdim edilib.\n2017-ci il iyulun 7-də “Naxçıvanın türk-islam mədəniyyəti abidələri: tarixdə və günümüzdə” beynəlxalq konfransı, dekabrın 6-da “Ümummilli lider Heydər Əliyev dini həmrəyliyin yaradıcısıdır” mövzusunda konfrans keçirilib. Muxtar respublikanın türk-islam mədəniyyəti abidələrinin təbliği məqsədilə çap materiallarının hazırlanması da diqqətdə saxlanılıb. “İslamda müdrik kəlamlar”, “Naxçıvan: türk-islam mədəniyyəti abidələri”, “Naxçıvan buzxanaları”, “Naxçıvan hamamları”, “Naxçıvan türbələri” kitabları, “Naxçıvan türk-islam mədəniyyəti abidələri: tarixdə və günümüzdə” mövzusunda keçirilmiş beynəlxalq konfransın materialları nəşr olunub. “İslam mədəniyyətinin paytaxtı Naxçıvan-2018” rəsmi internet səhifəsi, “Naxçıvan: türk-islam mədəniyyəti abidələri”, “İslam mədəniyyətinin paytaxtı Naxçıvan” televiziya filmləri, “Naxçıvan-2018. İslam mədəniyyəti” videoçarxı, eləcə də “İslam mədəniyyətinin paytaxtı Naxçıvan-2018” loqotipi əks olunmuş suvenirlər hazırlanıb.\nDiqqətə çatdırılıb ki, 2018-ci il fevralın 21-də ümumtəhsil məktəblərinin şagirdləri üçün Azərbaycan Milli Elmlər Akademiyasının Naxçıvan bölməsində “Naxçıvan İslam mədəniyyətinin paytaxtı kimi” mövzusunda interaktiv dərs keçirilib. Muxtar respublikada türk-islam mədəniyyəti abidələrinin təmir və bərpası da diqqətdə saxlanılır. Hazırda Şərur rayonundakı Yengicə hamamında və Kəngərli rayonundakı Qarabağlar Türbə Kompleksində əsaslı bərpa işləri davam etdirilir. Eyni zamanda, Naxçıvanın İslam mədəniyyətinin paytaxtı elan edilməsi ilə bağlı ISESCO-nun saytına yerləşdirmək üçün “Naxçıvan İslam mədəniyyətinin paytaxtı - 2018” loqotipi, Naxçıvanın müasir görüntülərini, təbiətini, tarix-mədəniyyət abidələrini əks etdirən fotoşəkillər seçilərək aidiyyəti üzrə təqdim edilib. Həmçinin muxtar respublikanın mədəniyyət müəssisələrində də “Naxçıvan İslam mədəniyyətinin paytaxtı - 2018” devizi altında tədbirlər keçirilib.\nAzərbaycan Respublikasının mədəniyyət naziri Əbülfəs Qarayev çıxış edərək deyib ki, Naxçıvan şəhərinin İslam mədəniyyətinin paytaxtı elan edilməsi ilə bağlı müəyyənləşdirilən vəzifələrin icrası ötən dövrdə diqqətdə saxlanılıb. Azərbaycan Milli Kitabxanasında Naxçıvanın İslam mədəniyyətinin paytaxtı seçilməsi ilə bağlı sərgi açılıb, bütün ölkə kitabxanalarında müvafiq guşələr yaradılıb, mədəniyyət müəssisələrində tədbirlər keçirilib. Eyni zamanda ISESCO-nun saytında “Naxçıvan İslam mədəniyyətinin paytaxtı – 2018” tədbiri haqqında ingilis, ərəb və fransız dillərində məlumat yerləşdirilib. “Naxçıvan İslam mədəniyyətinin paytaxtı – 2018” tədbirinə böyük maraq vardır. Beynəlxalq təşkilatların və islam ölkələrinin yüksək səviyyəli nümayəndələrinin tədbirdə iştirakı gözlənilir. Qonaqların Bakı şəhərində qarşılanması və Naxçıvan şəhərinə yola salınması ilə bağlı bütün təşkilati işlər görülüb. Muxtar respublikada yaradılan müasir infrastruktur və islami dəyərlərin yaşadılması sahəsində görülən işlər tədbirin yüksək səviyyədə keçirilməsinə imkan verəcəkdir.\nQeyd olunub ki, Naxçıvan Muxtar Respublikası Mədəniyyət Nazirliyi Xarici İşlər Nazirliyinin Naxçıvan Muxtar Respublikasındakı İdarəsi ilə birlikdə açılış tədbirində iştirak edəcək ölkələrin siyahısını müəyyənləşdirməli, açılış tədbiri üçün eyni ölçüdə 2 ədəd Dövlət bayrağı, ISESCO-nun və üzərində “İslam mədəniyyətinin paytaxtı Naxçıvan -2018” loqotipi əks olunmuş bayraqlar hazırlanmalıdır. Açılış tədbirində nümayiş üçün hazırlanmış “İslam mədəniyyətinin paytaxtı Naxçıvan” filmi ingilis dilinə tərcümə olunmalıdır. Dram Teatrın foyesində “Mənim Naxçıvanım” foto sərgisi təşkil olunmalı, yarım saatlıq konsert proqramı hazırlanmalı, Naxçıvan Biznes Mərkəzində sərgi təşkil olunmalıdır. Rabitə və Yeni Texnologiyalar Nazirliyi açılış tədbirində ərəb və ingilis dillərində sinxron tərcüməni təmin etməlidir. Tədbirin proqramına əsasən iyun ayının 19-20-də qonaqların mədəni-kütləvi tədbirlərdə iştirakı və görməli yerlərlə tanışlığı üçün Nəqliyyat Nazirliyi avtobuslar ayırmalı, Xarici İşlər Nazirliyinin Naxçıvan Muxtar Respublikasındakı İdarəsi avtobuslara ingilis dilini bilən bələdçilər və öz nümayəndələrini müəyyənləşdirməlidir.\nAli Məclisin Sədri deyib ki, Ekologiya və Təbii Sərvətlər və Mədəniyyət nazirlikləri ISESCO-nun “Yaşıl şəhər strategiyası” ekspertlərinin görüşünün Naxçıvan Şəhər İcra Hakimiyyətinin akt zalında keçirilməsini təmin etməli, Azərbaycan Milli Elmlər Akademiyasının Bioresurslar İnstitutu ilə birlikdə Naxçıvan təbiəti ilə bağlı kitab və fotoşəkillərdən ibarət sərgi açılmalıdır. Tədbir iştirakçılarının qarşılanması və yola salınması ilə bağlı məsələlər Xarici İşlər Nazirliyinin Naxçıvan Muxtar Respublikasındakı İdarəsinə, Mədəniyyət Nazirliyinə və Naxçıvan Beynəlxalq Hava Limanına tapşırılmışdır.\nİclasda Təşkilat Komitəsinin üzvü, Azərbaycan Milli Elmlər Akademiyasının vitse-prezidenti İsa Həbibbəyli çıxış edərək deyib ki, Naxçıvan şəhərinin İslam mədəniyyətinin paytaxtı seçilməsi əlamətdar hadisədir. Görülən işlər Naxçıvanı İslam mədəniyyətinin paytaxtı kimi Azərbaycan dövlətçiliyinə layiq şəkildə bütün dünyaya təqdim edəcəkdir. Naxçıvan təktanrıçılığın mərkəzidir və qədim diyarda bununla bağlı 3 mühüm abidə vardır. Bu torpaqda böyük mədəniyyət formalaşıb. Naxçıvan abidələrində İslami dəyərlər və dünyəvilik vəhdətdə götürülüb. Nəticədə Naxçıvanda İslam dininə cəhalət və fanatizmdən uzaq yeni bir baxış - elmi və mədəni yanaşma formalaşıb. Naxçıvan şəhərinin İslam mədəniyyətinin paytaxtı seçilməsi və bununla bağlı görülən işlər İslama münasibətin Naxçıvan modeli, əslində isə ümumdünya miqyasında gerçək İslam modelidir. İsa Həbibbəyli qeyd edib ki, Azərbaycan Milli Elmlər Akademiyasında Naxçıvan şəhərinin İslam mədəniyyətinin paytaxtı seçilməsi ilə bağlı tədbirlər keçirilib, “Naxçıvan xalçaları” və “İslamda müdrik kəlamlar” kitabları ərəb dilinə tərcümə olunub, dövrü mətbuatda məqalələr dərc olunub.\nAZERTAG.AZ :Naxçıvan şəhərinin 2018-ci il üçün İslam mədəniyyətinin paytaxtı elan edilməsi ilə əlaqədar yaradılmış Təşkilat Komitəsinin iclası keçirilib\nXarici İşlər Nazirliyi və Ailə, Qadın və Uşaq Problemləri üzrə Dövlət Komitəsi birgə bəyanat yayıblar\nAzərbaycanın nümayəndəsi BMT-nin Qadınlara qarşı ayrı-seçkiliyin ləğv edilməsi üzrə Komitəsinə üzv seçilib


Xiaomi Mijia MIIIW yeni multiplatform klaviaturadır\nXiaomi maliyyələşdirmə platformasında çox maraqlı, tez-tez yenilikçi məhsullar var. Hər kəsə özümü təqdim edə bilmirəm. Ən maraqlıları yaxınlaşdırmaq üçün çalışıram. Mijia markası, Xiaomi portföyündeki əsas markalardan biri olan MIIIW ilə əməkdaşlıq edərək, Bluetooth Dual Mijia MIIIW klaviaturası ilə yeni bir simsiz klaviatura təqdim etdi, bu, bir multiplatform məhsuldur. Windwos və macOS ilə təchiz edilmiş hər iki kompüterlə işləyə bilər. Bütün bunlar hamısı iOS və Android mobil cihazlar ilə işləyir, çünki.\nOndan sonra bir MIIIW məhsulu artıq mövcuddur Induktiv şarj olan yuyucusu məsələn, smartfon, sifariş verdim və mənə çatana qədər gözləyin.\nYeni MIIIW klaviatura 408 mm x 143 mm x 23,5 mm ölçür və 897g-ni çəkir. Orijinal bir görünüş var, düymələr dəyirmi, mən kvadrat üçün istifadə edirəm. Alüminium trim elementləri ilə klassik və minimalist ağ rəngə malikdir. QWERTY standartında 104 düymələri istifadəçiyə təqdim olunur. Tuşlar 1,5 mm dərinlikə doğru hərəkət edir.\nWindows, macOS, Android və iOS ilə işləyən yeni cihazın multiplatformityindən çox məmnunam. Mən böyük bir monitor aldım, çünki noutbuklarda çox az iş yerindən narahat oldum. Xiaomi Pro '15 və MacBook Pro 13 laptopundan istifadə edirəm, hər iki sistemə dəstək olan klaviatura çox yaxşı və praktik bir həll olacaq. F12 düyməsinin yanındakı klaviatura üstündə, kommunikasiya metodlarını idarə etmək üçün düymələr var, test edə biləcəyini gözləmək mümkün deyil. Klaviatura bluetooth və ya USB portuna yerləşdirilmiş xüsusi bir alıcıdan istifadə etməklə bağlana bilər.\nŞaquli kondisioner - Xiaomi Mijia Smart Vertical AC\nDibində sabit mövqe təmin edən kauçuk ayaq var. Mükəmməllik bucağı 6 dərəcədir. Ənənəvi 6V çubuqları olan iki R1,5 batareya ilə təchiz edilmişdir. Çin qiyməti 249 yuan, $ 36. Satın alma fürsətini qazanmaq kimi, mən mütləq satın alacaqsınız, təəssüf ki, bu gün təqdim edilməmişdi, çünki bu gün mən Magic Keyboard və Magic Mouse sifariş etdim.\nbluetooth klaviatura xiaomi klaviatura Xiaomi Mijia MIIIW


2021, 19 May, çərşənbə, Bakı vaxtı 06:12\nBir qrup Amerika senatoru ABŞ və Avropa Birliyi rəhbərlərini çağırıb ki, Belorusda prezident seçkilərindən sonra müxalifətə qarşı təzyiqləri dayandırmaq üçün birgə ölçü götürsünlər.\n6 senator Avropa Birliyinin xarici siyasət rəhbəri Catherine Ashton-a məktub göndərərək prezident Lukaşenko və digər Belorus rəsmilərinə qarşı sanksiya tətbiq etməyə, Belorusun dövlət neft şirkəti - Belneftexim-lə biznes əlaqələrini qadağan etməyə çağırıblar.\nMüraciəti imzalayanlardan biri – demokrat senator Riçard Durdin Azadlıq Radiosuna müsahibəsində deyir ki, bu yaxınlarda Belorusda olub və həbs edilmiş prezidentliyə namizədlərin ailələri ilə görüşüb.\nO, Lukaşenko hakimiyyətinin Belorusda demokratiya uğrunda mübarizə aparanlara qarşı necə sərt tədbirlərə əl atmasından dəhşətə gəlib.\nRiçard Durdin Belorusun xarici işlər naziri Sergey Martınovla da görüşərək rejimin son addımlarından necə məyus olduğunu anladıb.\nAmma senator deyir ki, nazir ondan Belorusa qarşı çox sərt olmamağı, Belorusun "gənc demokratik ölkə" olmasını nəzərə almağı xahiş edib.\nHalbuki senatorun fikrincə, baş verənlər Belorusun demokratik yolda olduğunu göstərmir.\n"Onlar iddia edirlər ki, bu, Polşa və Almaniyanın hazırladığı və Belorus hakimiyyətini devirməyə yönələn bir sui-qəsd olub. Bu, qəribə ittihamdır, rejimin öz siyasi opponentlərinə qarşı götürdüyü ölçülər isə çox sərtdir”.\nRiçard Durbin deyir ki, o, məsələni Amerika prezidenti administrsiyasının rəsmiləri ilə görüşlərdə də qaldırıb və administrasiyanın bu yöndə addımlar atacağına inanır.\nHəm Avropa Birliyi, həm də ABŞ rəhbərlərinə müraciət etmiş senator düşünür ki, Lukaşenko hakimiyyətinə qarşı yalnız koordinə edilmiş sanksiyaların təsiri ola bilər.\nBelorusda prezident seçkisi dekabrın 19-da keçirilib. Seçkinin saxtalaşdırldığını düyən müxalifətin etiraz aksiyasını təhlükəsizlik qüvvələri dağıdıb. Seçkidə Lukaşenkoya rəqib olmuş namizədlər də daxil olmaqla 600-dən çox müxalifət fəalı həbs edilib.


Qizlarin+Romantika+Anlayisi üçün axtarış neticesi\nAxtarış Neticesi : Qizlarin+Romantika+Anlayisi\n<< Evvelki 1 2 3 4 5 6 ... 40 Növbeti >>\nYetkin kişi yoxsa gənc Qadınlar üçün\n“Yetkin kişi” bir çox qadınlar üçün “ideal kişi” anlayışının qarşılığıdır. Amma son vaxtlar qızlar “ideallıq” kriteriyasında dəyişiklik edib, gənc, yaraşıqlı, həyəcan dolu gənclərə üstünlük verirlər. Bəs onlardan hansı əslində idealdır – gənc, yoxsa yetkin?\nYetkin kişi təcrübəlidir, buna görə də b\nYerleşdirdi: *_*M_O_N_I_K_A*_* (11.05.2013 / 12:52)\nQadının eşqbazı olarmı? Bəzilərinə görə "xeyr" bəzilərinə görə "bəli"dir bu problemin cavabı. Əslində necə ki, kişilərin eşqbazları varsa qadınların da eşqbaz olanları var təbii ki. Lakin tarixlər boyu eşqbazlıq ləqəbi həmişə kişilərə yaraşdırıldığı üçün xanımlar bu işi həmişə gizli etməyi seçmişlər\nYerleşdirdi: *_*M_O_N_I_K_A*_* (11.05.2013 / 12:53)\nAzərbaycanda son vaxtlar bir sıra liberal yazarlar arasında bakirəliyin keçmişin qalığı, milli mentalitetdən gələn mənasız, ədalətsiz, - tək qadınlara aid olduğu üçün, - bir adət kimi azadlığın buxovu olduğunu söyləyənlərin fikirləri ilə tez-tez rastlaşır\nYUSUF surəsnin şərhi 101111,\nUnudulmuş da atılmış gülü sevda kimiyəm,\nQan xərçənginin dərmanı tapıldı,\nzina edənin tövbəsi,\nCaresizliyim ve sen,


Layihə İdarəetmə Məktəbi beşinci məzun buraxılışını qeyd edir ABC.AZ\nLayihə İdarəetmə Məktəbi beşinci məzun buraxılışını qeyd edir\nBP və onun Azəri-Çıraq-Günəşli (AÇG), Bakı-Tbilisi-Ceyhan (BTC), Şahdəniz və Cənubi Qafqaz Boru Kəməri (CQBK) layihələrindəki tərəfdaşları – SOCAR, TPAO, PETRONAS, Chevron, LUKOİL, NİCO, Statoil, INPEX, ExxonMobil, SGC, ITOCHU, ONGC, TOTAL, Eni – bu gün Layihə İdarəetmə məktəbinin beşinci məzun buraxılışını qeyd etdi. SOCAR-ın Bakı Ali Neft Məktəbində keçirilmiş bugünkü tədbirdə 52 nəfər məzuna beynəlxalq miqyasda tanınan Corc Vaşinqton Universitetinin layihələri idarəetmə ixtisası üzrə magistr sertifikatı təqdim olundu.\nLayihələri İdarəetmə Məktəbi (LİM) 2011-ci ilin yanvar ayında ölkədə potensialların yaradılması səylərini dəstəkləmək öhdəliyinin bir hissəsi kimi BP-nin əməliyyatçısı olduğu AÇG, BTC, Şahdəniz və CQBK layihələrindəki tərəfdaşlar tərəfindən yaradılıb.\nBu layihə mərhələlərlə həyata keçirilib. Layihə başlandığında qarşıya qoyulmuş məqsədlərdən biri də təlim proqramının icrasını yerli təlimçilərə təhvil vermək olub. LİM 4-cü fazada bu məqsədə nail olub və təlim proqramının keçirilməsi tamamilə yerli heyətə ötürülüb. Hazırda LİM-in bütün təlim heyəti yerli mütəxəssislərdən ibarətdir.\n2017-ci ildə başlamış 4-cü faza SOCAR-ın Bakı Ali Neft Məktəbi ilə tərəfdaşlıq edən “Twenty Eighty Strategy Execution” şirkəti tərəfindən yerinə yetirilib. Hazırda LİM özünümaliyyələşdirmə mərhələsinə keçib və layihələri idarəetmə sahəsində aparıcı beynəlxalq təlim şirkəti olan “Twenty Eighty Strategy Execution” ilə əməkdaşlıq şəraitində Bakı Ali Neft Məktəbi tərəfindən idarə olunur.\nLİM layihələrin idarə olunması üzrə beynəlxalq səviyyədə qəbul edilmiş geniş bir təlim proqramı təmin etməklə həm özəl, həm də dövlət sektorundakı şəxslərin layihələri idarəetmə bacarıqlarını təkmilləşdirmək üçün nəzərdə tutulub. Proqramın məqsədi həm layihələrin bilavasitə idarə edilməsinin icrasını təkmilləşdirmək, həm də ölkədə layihələrin idarə olunması üzrə uzunmüddətli bacarıqların yaradılmasını təmin etməkdir. Builki məzunlar hökumət, neft və qaz, sığorta, tikinti və təhsil də daxil olmaqla dövlət və özəl sektordan olan müxtəlif təşkilatları təmsil edirlər.\nBu vaxtadək xərclənmiş vəsaitlərin ümumi həcmi (2011-2018): 2 milyon dollardan artıq (BP-nin əməliyyatçısı olduğu AÇG, BTC, Şahdəniz və CQBK layihələrindəki tərəfdaşlar tərəfindən)\nİştirakçıların ümumi sayı: 377 nəfər\nDinləyici sertifikatı almış şəxslərin ümumi sayı: 357 nəfər\nMagistr sertifikatı almış şəxslərin ümumi sayı: 334 nəfər\nİştirakçıların təmsil etdiyi təşkilatların sayı: 141


Doğru yuxular necə olur? » Xebertv.az\nHəzrət Mühəmməd Peyğəmbər (s) buyurmuşdur: "Möminin sadiq röyası nübüvvətin (peyğəmbərliyin) qırx altıdan-bir hissəsidir. Nübüvvətdən bir parça olan şey isə yalan ola bilməz".\nXEBERTV.AZ islam.az-a istinadən bildirir ki, yuxuların düzgün yozulması da mühüm məsələdir. Hər kəs istər özünün, istərsə də başqasının gördüyü röyanı düzgün yozmağa qadir deyil. Bunun üçün savad və xüsusi istedad lazımdır. Din aləmində Daniyal Peyğəmbərin (ə), Həzrət Əlinin (ə), tabeindən İbn Sirinin, məşhur alim İbn Ərəbinin yuxuyozma kitabları məşhurdur. Yuxunu yozarkən vaxtı, yatma şəraitini, yuxu görən adamın kimliyini və yuxunun bəzi detallarını mütləq nəzərə almaq lazımdır. Yuxunun şeytani yoxsa ilahi (sadiq) olduğunu ayırd etmək bəzən adi metodlarla qeyri-mümkün olur. Bəzən yuxunu yalnız bundan əvvəlki mənbələrə - yuxuyozma kitablarına əsasən mənalandırmaq da mümkün olmur. Bu zaman yuxunun yeni "şifrə"lərini tapmaq tələb olunur ki, bunu da kəşfü kəramət sahibi olan, Allahdan ilham alan arif şəxslər edə bilərlər.\nSadiq yuxunun dərhal həyata keçməsi vacib deyil. Qurani-kərimin Fəth surəsinin 27-ci ayəsində Həzrət Mühəmməd Peyğəmbərin (s) Məkkəni ziyarət etməsi barədə Mədinədə yuxu gördüyü barədə danışılır. Həmin il (hicrətin 6-cı ilində) müsəlmanlar o həzrətin başçılığı altında Məkkəyə yola düşərkən bu ziyarətin mütləq baş tutacağına inanırdılar. Amma həmin il Kəbəni ziyarət etmək onlara qismət olmadı və məsələ Hüdeybiyyə sülhü ilə nəticələndi. Bu zaman bəzi müsəlmanlar Peyğəmbərin yuxusunun çin olmamasından narahat oldular və o həzrətin nübüvvətinə şəkk etdilər. Amma Peyğəmbər onlara buyurdu ki, mən bu yuxunun elə bu il həyata keçəcəyini sizə deməmişdim. Yuxu bir müddətdən sonra da çin ola bilər. Necə ki, Peyğəmbərin bu yuxusu növbəti il - hicrətin 7-ci ili zilqədə ayında müsəlmanların qəza ümrəsi kimi tarixə düşmüş Məkkə ziyarəti ilə reallığa qovuşmuş oldu.\n15 Nis 2018, 16:46 0\nCukanoviç son nəticəni gözləmədən özünü qalib elan etdi\nBu virus bütün insanları xilas edəcək – Video 03 Nis 2020, 23:07\n"Qarabağ"ın oyunlarının vaxtı açıqlandı 30 Ağu 2019, 19:46


16-11-2016 / 18:04\n15-16 noyabr tarixlərində Fransanın paytaxtı Paris şəhərində 17-ci “Information Security Solutions Europe – ISSE 2016” beynəlxalq sərgi və konfransı keçirilib. Tədbir Avropa Rəqəmsal İdentitet və Təhlükəsizlik Assosiyasının (ARİTA) təşkilatçılığı və Avropa Komissiyasının dəstəyi ilə baş tutub.\nXeberler.az-ın məlumatına görə, elektron mühitdə informasiya təhlükəsizliyi məsələlərinə dair aparıcı beynəlxalq müzakirə platforması olan “ISSE” konfransının işinə bu il ümumilikdə 300-dən artıq iştirakçı qatılıb.\nKonfransın əsas müzakirə mövzuları etimad xidmətləri, rəqəmsal identitet, bulud və mobil təhlükəsizlik, məlumatların məxfiliyinin təminatı və idarə edilməsi, biometrik tətbiqlər, hüquqi-normativ mexanizmlər və s. məsələlərdən ibarət olub.\nKonfransda iştirak edən təşkilatların sırasında Microsoft, Blackberry, Gemalto, Adobe, PwC, Gluu, SAP, Verizon Enterprise Solutions kimi dünyaca məşhur şirkətlər yer alıb. Tədbirdə B.EST Solutions şirkəti tərəfindən Azərbaycanın mobil identitet və gücləndirilmiş mobil elektron imza xidməti olan “Asan İmza” texnologiyası da təqdim edilib.\n“Mobil ID – təhlükəsiz identitetin gələcəyi” mövzusunda konfransda çıxış edən B.EST Solutions şirkətinin təsisçisi və “Asan İmza” layihəsinin rəhbəri Yana Krimpe iştirakçılara əyani şəkildə mobil elektron imza xidmətini nümayiş etdirib və bu texnologiyanın üstünlükləri barədə danışıb. O həmçinin Azərbaycanda elektron xidmətlərin cari vəziyyəti barədə məlumat verib və mobil identitetin ölkədə elektron hökumət konsepsiyasında əhəmiyyətli rolunu qeyd edib.\nÇıxış zamanı auditoriyaya Azərbaycanın müxtəlif hökumət təşkilatlarının mobil autentifikasiya və imza həllinin tətbiqi ilə elektron xidmətlər sahəsində gördükləri iş barədə məlumat verilib. Vurğulanıb ki, “Asan İmza” kimi innovativ xidmətin tətbiqi dövlət və özəl sektoru təmsil edən qurumlara əhaliyə xidmətgöstərmə səviyyəsinin keyfiyyətini və operativliyini artırmağa imkan verir. Azərbaycan həyata keçirilmiş sistemli fəaliyyətin nəticəsində hazırda vətəndaşlar “Asan İmza”nın köməyilə sıralarında vergi, gömrük, təhsil və maliyyə sektorunun xidmətləri də olan 500-dən artıq e-xidmətdən istifadə edə bilər.\nElektron vergi və gömrük bəyannamə sistemləri, onlayn qaydada hüquqi şəxsin qeydiyyatı, şirkətin bank hesabının onlayn açılması, əmək müqavilələrinə dair bildirişlərin elektron qeydiyyatı, ali təhsil müəssisələrinə daxil olmanın onlayn qeydiyyatı, mobil imza xidmətinin müxtəlif telefon-çağrı mərkəzləri ilə inteqrasiyası, internet və mobil bankçılıq və s. xidmətlər tədbir iştirakçılarının diqqətini xüsusilə cəlb edə bilib.\nTədbir çərçivəsində “Asan İmza” texnologiyasının qlobal layihələrdə iştirakının müzakirə olunduğu ikitərəfli görüşlər də keçirilib. Həmçinin müxtəlif ölkələri təmsil edən mobil elektron imza operatorlarının beynəlxalq federasiyasının yaradılması da müzakirə mövzusu olub.\nQeyd etmək lazımdır ki, cəlbedici ixrac potensialına malik olan “Asan İmza” texnologiyası mütəmadi olaraq bu kimi müxtəlif beynəlxalq sahəvi tədbirlərdə “Made in Azerbaijan” şüarı altında təmsil edilir. B.EST Solutions şirkəti qabaqcıl mobil identitet və imza texnologiyasının tətbiqi və istifadəsi, eləcə də mobil imza xidmətinin dövlət və özəl elektron sistemlərlə qarşılıqlı əlaqəsi sahəsində Azərbaycanın əldə etdiyi nailiyyətlərin təqdim edilməsi məqsədilə bu kimi beynəlxalq tədbirlərdə fəal iştirak edir.\nB.EST Solutions şirkəti Azərbaycanda rəqəmsal identitet və gücləndirilmiş elektron imza texnologiyaları əsasında platforma və xidmətlərin hazırlanması üzrə ixtisaslaşır. 2016-cı ilin iyul ayından etibarən şirkət Avropa Rəqəmsal İdentitet və Təhlükəsizlik Assosiasiyasının üzvüdür.\nB.EST Solutions Azərbaycanı Avropada tanıdacaq- Yeni layihə


Poskonflikt dövründə sosial paketlər - Xəbərlər - XƏZƏR RAYON Icra Hakimiyyəti\nPoskonflikt dövründə sosial paketlər\n2019-cu ilin II rübündən başlayaraq neftin qiymətindəki azalma pandemiya səbəbindən, 2020-ci ilin əvvəlindən daha da azalmağa başladı. İlin sonuna yaxın COVİD-19-a qarşı vaksinin tapılması və əksər ölkələrdə məhdudiyyətlərin nisbətən yumşaldılması enerji qiymətlərində artıma gətirib çıxarıb. Bu, benzin, dizel yanacağın və digər neft məhsullarının qiymətinə də təsir edib. Beynəlxalq Enerji Agentliyinin məlumatına görə, 2019-cu ildə dünyada benzinin orta qiyməti bir litrə görə 0,91 dollar olduğu halda, 2020-ci il dekabrın sonunda artıq 1,04 dollar (1,77 manat) təşkil edib ki, bu da il ərzində 14% artım deməkdir Türkiyədə benzin qiyməti 2020-ci ilin mart ayında bir litrə görə 5,5 lirəyə düşdüyü halda, indi 7,2 lirə (1,66 manat) civarındadlr - yəni 32%-lik artım var. Gürcüstanda martda 2,2 lariyə olan benzin ötən ay artıq 2,4 lari (1,25 manat) təşkil edirdi. Ukraynada ötən ilin noyabr-dekabr aylarında yanacağın qiyməti 4% bahalaşıb. Rusiyada yeni il qabağı Aİ-95 benzininin qiyməti 7% artıb. Avropa ölkələrində də yanaçağın qiymətində 30%-a qədər artımlar müşahidə olunur. Aİ-92 markalı avtomobil benzininin Azərbaycanda pərakəndə satış qiyməti əksər MDB ölkələri ilə müqayisədə aşağıdır. Avtomobil idxalının artması və yanaçağa olan ehtiyatın artması qiymətlərin bahalaşmasına gətirib çıxarır.\nTarif Şurasının son qərarına əsasən benzin (Aİ-92) və dizel yanacağının qiymətinin artmasının səbəblərinə aydınlıq gətirilib. Beləki, Həmin məhsulların keyfiyyətin yüksək avrostandartlara çatdırılması, 2022-ci ilin iyun ayınadək dizel yanacağının, 2023-cü ilin iyun ayınadək isə Aİ-92 markalı avtomobil benzininin AVRO-5 standartına tam uyğunlaşdırılması nəzərdə tutulur. Neft emalı sənayesində yenidənqurma və modernləşdirmə işlərinin davam etdirilməsi. ekoloji mühitin yaxşılaşdırılmasına hesablanmış addımdır. Dizel yanacağından istifadənin ekoloji zərərini nəzərə alaraq, daha çox benzin istehlakına keçilməsi məqsədilə onların arasında qiymət fərqi azaldılıb. Bu qiymət artimi dizel yanacaqlı avtomobillərin idxalında azalmalara gətirib çixara bilər. Dizel yanacağının ekologiyaya mənfi təsirləri benzinə nisbətən daha yüksək olduğu nəzərə alınmalıdır. Qeyd edək ki, Aİ-92 markalı benzin 0.1 AZN Dizel yanacağı isə təxmini 33 % yəni 0.2 AZN bahalaşıb. Tarif tənzimlənməsində konservativ yanaşma, enerji tariflərinin mümkün olan ən aşağı səviyyədə saxlanılması, əhalinin sosial müdafiəsi, istehsal subyektlərinin ucuz enerji ilə təmin edilməsi və s. kimi amillər nəzərə alınıb.\nQiymət tənzimlənməsi nəticəsində dövlət büdcəsinə əlavə daxilolmalar proqnozlaşdırılır ki, yaranan əlavə vəsait ölkədə həyata keçirilən sistemli və davamlı xarakter daşıyan sosial siyasətə uyğun olaraq, sosialyönümlü tədbirlərə yonəldiləcəkdir. Tarif dəyişikliyi nəticəsində yaranan əlavə vəsaitdən büdcədən maliyyələşən sahələrin xərclərinin balanslaşdırılmasına da sərf oluna bilər. Dizel yanacağının qiymət artımının sərnişindaşıma ilə məşğul olan sahibkarlıq subyektlərinə təsirinin neytrallaşdırılması üçün onlara kompensasiya ödəniləcəyi planlaşdırılır. Bu, əhalinin, xüsusilə sosial həssas qrupun mənafeyinə xidmət edən, vətəndaşların gündəlik həyatda daha çox istifadə etdiyi ictimai nəqliyyatda tarıf dəyişikliyi aparılmaması üçün atılan mühüm addım sayılır. Dizel yanacağının qiymət artımının kənd təsərrüfatı sahəsinə təsiri nəzərə alınaraq hökumət tərəfindən ayrılan subsidiyaların məbləğində mütləq artımlar olacaqdır. Tarif tənzimlənməsindən sui-istifadəyə, əsassız qiymət artımınına yol verilməməsi üçün nəzarət tədbirləri vacib məsələlərdəndir.\nYanacağın qiymətində artım əhalinin yaşayış səviyyəsinə təsir göstərməməsi üçün dövlət tərəfindən lazımı iqtisadi aktiv tədbirlər həyata keçiriləcəkdir. Beləki, pandemiya dövründə əhaliyə və biznesə dəstək paketləri reallaşdırılıb. Prezident İlham Əliyevin təsdiq etdiyi sosial paketlərə əsasən, 2019-cu ilin aprel və oktyabr aylarında ölkədə maaşlar, təqaüdlər, müavinətlər və digər ödənişlər silsilə olaraq artırılıb. Minimum əmək haqqı artırılaraq 250 manata çatdırılıb, dövlət sektorunda əməkhaqları 20%-100% həcmində yüksəldilib. Ölkəmizdə minimum aylıq pensiya 200 manata çatdırılıb. Sosial paketlər çərçivəsində sosial müavinət və təqaüdlər artırılıb. Yeni təqaüd növləri – sağlamlıq imkanları məhdud uşaqlara və 1-ci dərəcə əlilliyi olan şəxslərə qulluq edənlər, müharibə veteranları üçün Prezidentin aylıq təqaüdləri təsis edilib. Həmçinin məcburi köçkünlərin müavinətləri, tələbələrin təqaüdləri ciddi şəkildə artırılıb. 800 min insanın problemli kredit narahatlığına son qoyulub və s.2019-cu ildəki iki sosial paketin əhatə dairəsi ümumilikdə 4,2 mln. nəfər olub (əhalinin 42 faizi). Maliyyə yükü 2019-cu il üçün 2,3 mlrd. manat, 2020-ci il üçün isə 3 mlrd. manat təşkil edib.\nPrezident İlham Əliyevin rəhbərliyi ilə ölkədə koronavirus (COVID-19) pandemiyasına qarşı genişmiqyaslı tədbirlər görülməklə, məşğulluğa və sosial rifaha dəstək məqsədilə fəal siyasət həyata keçirilib. 190 manat birdəfəlik ödəmə proqramının əhatə dairəsi 3 dəfə artırılaraq 600 min şəxsi əhatə edib, aprel və may aylarında həmin şəxslərə ödəniş tam təmin edilib. Sərtləşdirilmiş karantin rejimi tətbiq olunan rayon (şəhər) üzrə 3-cü, 4-cü və 5-ci və dekabr ayında ölkə üzrə 6-cı dəfə ödəniş edilib və il ərzində bu ödəmə üçün 450 milyon manat sərf olunub. Özünüməşğulluq proqramının əhatə dairəsi genişləndirilib (12 min ailə, maliyyə yükü 70 mln. manat). Ödənişli ictimai iş yerlərinin sayı 90 minə çatdırılıb. Ünvanlı dövlət sosial yardımı qaydaları sadələşdirilib və əhatə dairəsi genişləndirilib. Artım 14 min ailəni - 58 min ailə üzvünü əhatə edib, bu artım üçün ayrılan əlavə vəsait 8 mln. manat təşkil edib. Əlillik müddəti başa çatan şəxslərin ödəniş müddəti uzadılıb (14 min nəfərə şamil olunub, ayrılan əlavə vəsait 3 mln. manat). 65 yaşdan yuxarı 15 min tənha şəxsə və tənha əlilliyi olan şəxsə evlərində sosial xidmət göstərilib. Əhaliyə sosial ödənişlərin davamlılığı tam təmin edilib\nHəsənov Elzamin Ələmdar oğlu\nXəzər rayonu 230 nömrəli tam orta məktəbin Tərbiyə işləri üzrə direktoru muavini


Tehlukesizlik Kameralari Yeni Və Ən Son Modelləri!\nKamera və Aksesuarlar (4)\nTəhlükəsizlik kamerası (4)\nTehlukesizlik kameralari almaq artıq bir çox insan üçün çox önəmli olmuşdur. Belə ki, artıq yeni funksiyaları olan təhlükəsizlik kameraları satışa çıxarılmışdır. Əvvəllər yalnız naqillə qoşula bilən tehlukesizlik kameralari artıq naqilsiz də qoşula bilər. Mimelon.com-da eviniz, ofisiniz, şirkətiniz, mağazanız və s. müəssisələr üçün yeni və ən son tehlukesizlik kameralari satışdadır.\nTehlukesizlik kameralari təhlükəsizlik məqsədilə istifadə olunur. Çox lazımlı bir cihaz olan təhlükəsizlik kameralarına biz artıq hər bir məkanda rast gələ bilirik. Bəzi Tehlukesizlik kameralari vardır ki, orada səslər eşidilmir, digər növlərdə isə səsyazma funksiyası olduğundan aydın şəkildə səsləri eşitmək mümkündür. Tehlukesizlik kameralari Mimelon.com-da geniş seçim imkanı ilə.\n4 nəticə tapıldı\nKateqoriya: Təhlükəsizlik kamerası\nXiaomi Mi 360° 3MP Home Security Camera 2K AI Human Detection White\nTehlukesizlik kameralari geniş seçim imkanı ilə.\nTehlukesizlik kameralari almaq artıq zəruri hal almışdır. Demək olar ki, indi hər yerdə biz təhlükəsizlik kameralarına rast gəlirik. Bütün müəssisələrdə, xüsusən həyət evlərində, bina evlərində belə artıq daim gördüyünüz tehlukesizlik kameralari satışı Mimelon.com-da.\nTehlukesizlik kameralari almaq üçün ən doğru ünvan Mimelon.com-dur. Eviniz, ofisiniz, mağazanız və s məkanlar üçün alacağınız tehlukesizlik kameralari satışı Mimelon.com-dadır. Keyfiyyətli görüntü və uzun müddətlik yaddaşa malik tehlukesizlik kameralari sərfəli qiymətə Mimelon.com-da təklif edilir. Onlayn şəkildə saytımızdan sifariş edərək bu kameralara sahib ola bilərsiniz.


Çempion Qurban Qurbanov "Futbol saat?"nda (VIDEO) | FCGarabagh.com\nÇempion Qurban Qurbanov «Futbol saatı»nda (VIDEO)\nBy budrooo | 06.10.2015\n«Qarabağ»ın baş məşqçisi Qurban Qurbanov «Xəzər» TV-də yayımlanan «Futbol saatı» verilişinin qonağı olub. Sport7.az xəbər verir ki, təcrübəli çalışdırıcının qonaq olduğu proqramda daha çox hakim səhvlərindən söz açılıb.\nQurban bəy əvvəlcə Premyer Liqanın 6-cı turu çərçivəsində baş tutan «Qarabağ» — «Neftçi» matçındakı müzakirəklərə səbəb olan penalti haqda fikir bildirib:\n«Derbi oyunlarında hər zaman gərginlik yaşanır. Belə oyunları idarə etmək hakim üçün ağır olur. Elə oyunlar olur ki, hakim oyunun tez başa çatmasını gözləyir. Hər zaman bilərəkdən edilən səhvlərə görə narahat olmuşam. Bu gün ölkə futbolunda çatışmayan cəhətlər çoxdu. Bir futbolçumuz, məşqçimiz yoxdu ki, normal ölkədə legioner həyatı yaşasın. Bu gün Türkiyə ilə Azərbaycan futbolunu yan-yana qoymaq olmaz. Çünki onlardan fərqli olaraq, bu işə biz yeni-yeni başlamışıq. Düzdü, mən də əvvəl daha tez nəticəəldə etmək istəyirdim. Amma bizim peşəmiz elədi ki, buna vaxt, səbr lazımdı. Buna görə problemlərə fərqli yanaşıram. «Qalatasaray» — «Fənərbaxça», «Real» — «Barselona» oyunlarında da gəginlik yaşanır. Maraqlıdı ki, ən çox hakim səhvləri də, məhz bu oyunlarda qeydə alınır.\nBaşqa komandalar haqda,epizodlar barəsində danışmağı xoşlamıram. Daha çox istərdim ki, öz oyunumuz barədə danışaq. «Neftçi» ilə oyundan sonra da bildirdim ki, penalitini vermək də olardı, verməmək də. Oyunun son dəqiqəsində hakimin verdiyi qərar rəqib üçün çox ağır. Hakim penalti də versəydi, etiraz etməyəcəkdim. Bəzi hakimlər rahat penalti verir, bəzisi isə vermir. Bunu dünya futbolunda da rast gəlirik».\nBacarıqlı məşqçi bundan başqa geridə qalan tur çərçivəsində «İnter»lə oyunda hakimin təyin etdiyi penaltidən və futbolçusuna on bir metrlik cərimə zərbəsini kənara vurmaq tapşırığı verməsindən danışıb:\n«Qərarı oyunun gedişatına görə qəbul etdim. Bunu kimsə hakimlərə qarşı hörmətsizlik kimi qəbul etməsin. Belə bir fikrim də yoxdu. 90 dəqiqə oyunu idarə etmək asan deyil. Həmin epizod gözümün qarşısında baş verdi. Gördüm ki, topa ilk toxunan «İnter»in qapıçısı Georgi Lomaya oldu. Düzü, qapıçının da qırmızı vərəqə almasını istəməzdim. Məğlub olduğumuz oyunda, 99 faiz penalti olsa, 1 faiz olmasa da belə, istəmirəm lehimizə qərar verilsin. Müzakirə mövzusuna çevrilməyimizi istəmirəm. Vaxtımızı itirməli deyilik. Həmin epizod əks-hücum zamanı yaşandı. Bunun üçün də hakimin epizoda çatması bir az çətin oldu. İnşallah, bundan sonra penalti vurmarıq. Bundan sonra da belə olsa, eyni addım atacağıq. Bu, özünü göstərmək deyil. Sadəcə, hansısa komandanın haqqına girmək istəmirik. Futbolçu ikən hakimi aldatdığım vaxtlar olub. Sonra da penaltidən fərqlənmişəm. Penalti qazanmaq da bir ustalıqdı. Lider komandalar daha çox hücumda olduğu üçün ardıcıl penaltilər qazanır».\nAnderlextAvropa LiqasıFutbol SaatıMüsahibəQarabağQurban Qurbanov


Rəsul Rəzəvi azadlığa buraxılıb » davam.az - BÜTÖV AZƏRBAYCAN ADINA!\nRəsul Rəzəvi azadlığa buraxılıb\n30.06.2017 [10:54] - Güney Azərbaycan xəbərləri, Güney Azərbaycan-Təbriz\nTəbriz sakini, azərbaycanlı milli-mədəni fəal Rəsul Rəzəvi 13 ay həbsdən sonra yaşadığı şəhərin mərkəzi zindanından sərbəst buraxılıb.\nMəhkəmə hökmünün icrası üçün martın 24-də zindana salınan fəal əslində yanvarın 1-də həbs olunmalı idi, lakin onun müvəqqəti saxlanma müddəti hesablandıqdan sonra hökmün icrası martın 24-nə təxirə salınıb.\nR.Rəzəvi 2015-ci ilin noyabr ayında (hicri-şəmsi təqvimi ilə 1394-cü il aban ayında) məlum “Fitilə” televiziya verilişinə qarşı keçirilən etiraz aksiyaları zamanı saxlanılıb və həmin dosyeyə görə 13 ay həbs cəzasına məhkum edilib. Fəal Təbriz İnqilab Məhkəməsinin 2-ci Şöbəsi tərəfindən qiyabi olaraq mühakimə edilmədən həbs cəzasına məhkum olunub.\nFəal 2015-ci il noyabrın 12-də Təbrizdə irqçiliyə qarşı keçirilən etiraz aksiyaları zamanı tutulub. Məhkəmə onu saxlandıqdan sonra əvvəlki dosyesinə görə Təbrizin mərkəzi zindanına göndərib.\nR.Rəzəvi 2015-ci ilin oktyabr ayında (mehr ayı) Hüseyn Rəxşani Kiya və Sevindik Lütfi ilə birlikdə Təbriz İnqilab Məhkəməsinin 2-ci Şöbəsi tərəfindən 6 ayı şərti olmaqla bir il həbs cəzasına məhkum edilib. Məhkəmə onu Qüds Günü aksiyalarında uyğur müsəlmanlarına dəstək verdiyi üçün sistemin əleyhinə təbliğ ittihamı ilə həbs cəzasına məhkum edib. Həmin zaman yayılan məlumatlarda bildirilirdi ki, ETTELAAT (İran Kəşfiyyat Nazirliyi) İdarəsi fəalın 6 aylıq şərti həbs cəzasını qəti həbs qərarına çevirmək və bu şəkildə onu 1 il azadlıqdan məhrum etdirməyə çalışır.\nAzərbaycanlı fəal 2014-cü ilin iyun ayında (tir ayı) Təbriz İnqilab Məhkəməsinin 3-cü Şöbəsi tərəfindən sistemin əleyhinə təbliğ ittihamı ilə 1 il həbs cəzasına məhkum edilib. Hökm onun həmin il dekabr ayında saxlandığı zaman elan olunub. O 2015-ci il martın 3-də Təbrizin mərkəzi zindanından şərti azadlıq qanununa əsasən sərbəst buraxılıb.\nR.Rəzəvi 2014-cü il aprelin 15-də Hüseyn Əli Məhəmmədi və Taha Kirmani ilə birlikdə təxminən 5 ay müvəqqəti saxlandıqdan sonra 200 milyon tümənlik mülki vəsiqə qarşılığında sərbəst buraxılıb.\nOnun Təbriz ETTELAAT İdarəsinin təcridxanasında saxlandığı zaman işgəncəyə məruz qaldığı bildirilir.\nAzərbaycanlı fəal 2010-cu il aprelin 2-də Urmu gölünün quruldulmasına etiraz olaraq keçirilən aksiyalar zamanı Kəlantəri körpüsündə 100 etirazçı ilə birlikdə saxlanılıb.\nFəal 2011-ci il oktyabrın 9-da iş yerindən gələrkən təhlükəsizlik qüvvələri tərəfindən yaxalanıb, 16 gün saxlandıqdan sonra 30 milyon tümənlik mülki vəsiqə qarşılığında Təbrizin mərkəzi zindanından sərbəst buraxılıb.\nAzərbaycanlı fəal həbs edildiyi zaman 2016-cı il oktyabrın 3-dən noyabrın 15-dək uzunmüddətli aclıq aksiyası keçirib. Beynəlxalq Əfv Təşkilatı məhkəmənin ədalətsiz qərarı və təhlükəsizlik qüvvələrinin təzyiqlərinə etiraz olaraq keçirilən etiraz aksiyasına reaksiya verərək azərbaycanlı fəalın azadlığa buraxılmasını İran rəsmilərindən istəmişdir.


Almaniya portalında dərc olunan məqalədə ABŞ Prezidenti Co Baydenin qondarma “soyqırımı” ilə bağlı bəyanatı pislənilib - AZƏRTAC – Azərbaycan Dövlət İnformasiya Agentliyi\nAlmaniya portalında dərc olunan məqalədə ABŞ Prezidenti Co Baydenin qondarma “soyqırımı” ilə bağlı bəyanatı pislənilib\nBerlin, 27 aprel, AZƏRTAC\nAlmaniyanın “nex24.news” portalında “Azərbaycan: Türk qurbanlar bilərəkdən gözardı edilir” sərlövhəli məqalə dərc olunub.\nAZƏRTAC xəbər verir ki, məqalədə Azərbaycanda fəaliyyət göstərən 50-yə yaxın partiyanın yaydığı birgə bəyanatda Osmanlı dövründə baş vermiş hadisələrin ABŞ Prezidenti Co Bayden tərəfindən “soyqırımı” olaraq adlandırılmasını qəti şəkildə pislədiyi qeyd olunub. Bildirilib ki, Ermənistan tarixi faktları saxtalaşdırmaq yolu ilə dəfələrlə müxtəlif təxribatlara əl atıb. Erməni təbliğat maşını və onun dəstəkçiləri on illərdir ki, Osmanlı dövründə ermənilərə qarşı "soyqırımı" törədildiyini sübut etməyə və bütün dünyanı buna inandırmağa çalışırlar.\nVurğulanır ki, əsl həqiqət odur ki, bir çox erməni çətin müharibə şəraiti, daxili çəkişmələr, aclıq və xəstəliklər üzündən həlak olub. Bəyanatda, həmçinin bildirilir ki, əgər məqsəd tarixi həqiqətlərin obyektiv öyrənilməsidirsə, o zaman bu məsələnin araşdırılması tanınmış tarixçilərə, eləcə də bu sahə üzrə ixtisaslaşmış beynəlxalq tədqiqat mərkəzlərinə həvalə olunmalı, eləcə də məsələnin siyasiləşdirilməsinə yol verilməməlidir. Türkiyə arxivlərini tarixçilərin üzünə açmağa hazır olduğunu dəfələrlə bəyan edib, habelə sözügedən məsələnin araşdırılması ilə bağlı ortaq tədqiqat komissiyasının yaradılmasını təklif edib.\nEyni zamanda, məqalədə Xocalı soyqırımı da xatırladılır və erməni silahlı birləşmələrinin 1992-ci il fevralın 25-dən 26-na keçən gecə aralarında çoxsaylı qadın, uşaq və yaşlı olmaqla, 613-dən çox mülki şəxsi ağlasığmaz vəhşiliklə qətlə yetirdiyi, şəhəri tamamilə dağıtdıqları bildirilir. Həmçinin Almaniyada yaşayan azərbaycanlıların da ABŞ Prezidentinin qondarma “soyqırımı” ilə bağlı açıqlamasını pislədikləri vurğulanır.\nAZERTAG.AZ :Almaniya portalında dərc olunan məqalədə ABŞ Prezidenti Co Baydenin qondarma “soyqırımı” ilə bağlı bəyanatı pislənilib


Ayşəgül və Kosıgin » Kaspi.azAzərbaycanda özəl xəbərlər, araşdırmalar, təhlillər və müsahibələrin tək ünvanı\nAyşəgül və Kosıgin\n30 May 2013, 09:14 4363\n1966-cı ilin dekabr ayının sonlarına doğru, SSRİ Nazirlər Sovetinin sədri Aleksey Kosıgin böyük bir nümayəndə heyəti ilə Türkiyəyə işgüzar səfərə gəlir. Bu səfər Türkiyə üçün xeyli dərəcədə əhəmiyyət daşıyır, çünki iqtisadi böhranın astanasında olan Türkiyə SSRİ-dən əlverişli şərtlərlə kredit almaq niyyətində olur. Ankarada gərgin təmaslardan və qızğın müzakirələrdən sonra Kosıgin son üç gününü çoxdan bəri görmək arzusunda olduğu İstanbulda keçirmək qərarına gəlir. Əlbəttə ki, Kosıgini böyük bir jurnalist ordusu müşayiət edir. Bu jurnalistlərin arasında “Hürriyət” qəzetinin gənc müxbiri Ayşəgül Dora da xüsusilə fərqlənir. İstanbulun gəzməli-görməli, tarixi yerlərini böyük həvəslə gəzib dolaşan Kosıgin Topkapı sarayını da ziyarət etməyi unutmur. Kosıgini Türkiyənin o zamankı maliyyə naziri İhsan Sabri Çağlayangil müşayət edir. Gəzinti zamanı hörmətli qonaq sarayın daxilində yerləşən Bağdad köşkünün önündəki hovuzun yanında ayaq saxlayır. Fürsəti bada verməyən Ayşəgül Kosıgin və Çağlayangilə yaxınlaşaraq –hovuzun el arasında müqəddəs bir yer sayıldığını, inanclara görə bir dilək tutulub hovuza dəmir pul atıldığı zaman diləyin hasil olduğunu söyləyir. Ayşəgülün həyəcanlı izahı və hovuzun mistik keçmişi Kosıgində əməlli-başlı marağa səbəb olur. Çağlayangil cibindən qəpik çıxararaq hovuza atır. Bunu görən Ayşəgül “Cənab Kosıgin, bəlkə siz də bir dilək tutasınız” deyə əlində hazır saxladığı 150 qəpiyi Kosıginə uzadır. Onsuz da cibində sadəcə kağız pul, yəni rubl olan Kosıgin etiraz etmir, ona uzadılmış pulu alır və bir dilək tutaraq qəpikləri hovuza atır. Və belə gözəl təəssüratla da Topkapı sarayından ayrılır…\nErtəsi gün “Hürriyət” qəzeti “Ayşəgül Dora Sovet İttifaqına 150 qəpik borc verdi” manşeti ilə gündəmə öz damğasını vurur. Günün zarafatı isə “Türkiyə Kosıgindən, Kosıgin isə Ayşəgüldən borc istəyir” ifadələri olur. Bir azdan səfirlikdə istirahət edən Kosıgini də vəziyyətdən hali edirlər. “Hürriyət” qəzetinin manşeti Kosıginin üzündə təbəssümə səbəb olur … Bir neçə dəqiqə sonra Ayşegül Dora, “Hürriyət” qəzetinin baş redaktorunun yanına çağrılır. Baş redaktor qayğılı bir ifadə ilə Kosıginin Sovet səfirliyində onu gözlədiyini deyir.\nSSRİ-nin rəhbəri Ayşəgülü qapıda qarşılayır. Ona oturmağa yer göstərdikdən sonra “Mən hələ ömrüm boyu heç kimdən borc almamışam. İcazə verin ilk dəfə sizdən aldığım borcu, yəni 150 qəpiyi geri verim” deyə gülümsəyərək əlindəki qəpikləri Ayşəgülə uzadır. Xanım jurnalist başa düşür ki, etiraz etmək mənasızdır və qəpikləri alıb çantasına qoyur… Eyni zamanda səfirliyin əməkdaşları ona işində “Matruşka” və üzündə Kremlinin təsviri olan ipək şal təqdim edirlər…\n“Sizi Moskvada öz qonağım olaraq görmək mənim üçün sevindirici olardı” deyən Kosıgin öz vizit kartını Ayşəgülə uzadır: “Sayənizdə Türkiyə səfəri mənim üçün daha yaddaqalan oldu…”\nAradan düz on il keçir. Moskvada keçirilən beynəlxalq əhəmiyyətli bir tədbirə getmək istəyən maliyyə naziri İhsan Sabri Çağlayangil bir sıra bürokratik əngəllərlə üzləşir. Sovet Səfirliyi onun nümayəndə heyətinə viza verməkdən birmənalı şəkildə imtina edir. Qəfildən Çağlayangil Ayşəgül Doranı xatırlayır…\nSovet səfirliyində Ayşəgül Doranı ehtiramla qarşılayırlar. Kosıginin vaxtilə ona təqdim etdiyi vizit kart isə əməlli-başlı açar rolunu oynayır. Qısa müddətdən sonra nazir Çağlayangilin, onun nümayəndə heyətinin və Ayşəgül Doranın vizası hazır olur. Nazir Ayşəgülün də onlarla getməsini məsləhət bilir…\nMoskvada tədbir zamanı Çağlayangil onu Kosıginə təqdim edir. Ayşəgülü xatırlayan Kosıginin üzü işıqlanır. Onun əlini möhkəm sıxaraq “Sən mənim qonağımsan, borcunu geri ödəməliyəm” deyir və bir müddət Rusiyada qalmasını istəyir. Ayşəgül sual dolu nəzərlərlə Çaglayangilə baxir, nazir təsdiq əlaməti olaraq başını tərpədir…\nKosıgin sözünü tutur və Ayşəgülü ən yüksək səviyyədə qonaq edir. Demək olar ki, Sovetler Birliyinin bütün səfalı bölgələrini qarış-qarış gəzdirir. Hətta onu Bakıya da göndərir…\nVaxt keçir, vədə dolur, Ayşəgül geri dönmək istəyir. Kosıgin onu buraxmaq istəmir və Rusiya vətəndaşlığı təklif edir. Ayşəgül isə nişanlı olduğunu, getməyə məcbur olduğunu bildirir. Kosıgin bir şərtlə razılıq verir:\n-\tBal ayını Moskvada keçirəcəksən…\nAyşəgül razılaşır. Türkiyəyə dönür və toydan qısa bir müddət sonra həyat yoldaşı ilə bərabər Moskvaya yola düşür. Kosıgin əhdinə vəfalı çıxır, Ayşəgül və yoldaşını böyük qonaqpərvərlik hissi ilə qarşılayır…\nBir müddət sonra Ayşəgül və həyat yoldaşı müxtəlif hədiyyələrlə Türkiyəyə geri dönürlər. Bu onların Kosıginlə son görüşü olur… Bir neçə il sonra isə Kosıgin dünyasını dəyişir…\nP.S. - Artıq yaşı xeyli irəliləmiş Ayşəgül Dora ilə görüşmək cəhdlərim baş tutmadı. Amma bilirəm ki, onun öz dilindən Moskva və Bakı təəssüratlarını dinləmək çox maraqlı olardı. Növbəti cəhdimin uğurlu olması diləyi ilə…


Qubad İbadoğlu: Güclənən dollara qarşı lirə, rubl, yuan və manat koalisiyası nəyisə dəyişmək gücündə deyildir\nİqtisad elmləri doktoru Qubad İbadoğlu xarici ticarət əməliyyatlarının milli valyuta ilə aparılması barədə bəyanatlara münasibət bildirib. Ekspertin fikrincə, Azərbaycanda xarici ticarət iştirakçılarının əksəriyyəti fiziki şəxslər olduğundan hökumətin belə addım atması yazlnız ziyan gətirə bilər.\nXarici ticarətdə hesablaşmaların milli valyuta ilə aparılması manatın mövqeyini daha da zəiflədə bilər.\nOdur ki, iqtisadi qiymətləndirmələr və mülahizələr Azərbaycanın bu tip siyasi layihələrdə yer almasının əleyhinədir.\nBu günlərdə Türkiyə prezidentinin "valyuta spekulyasiyaları ilə kimlərsə iqtisadiyyatımıza mənfi təsir etməkdədir. Lakin bunun arxasında iqtisadi səbəb durmur. Məqsəd siyasi əməliyyatları hazırlamaqdır. Bu cür spekulyasiyalara qonşu ölkələr, konkret desəm, Çin, Rusiya, Azərbaycan da məruz qalır. Amma, biz bu oyunlara son qoyacağıq. Bunun üçün milli valyutaya inamı artırmalıyıq. İdxal-ixrac əməliyyatlarında milli valyutalardan istifadə olunmalıdır", fikirləri xarici ticarət əməliyyatlarında milli valyutalarla hesablaşmaları yenidən gündəmə gətirib. Prezident Ərdoğanın son bəyanatında "idxal-ixrac əməliyyatlarında milli valyutadan istifadə olunmalıdır", fikrinin tələb tonunda yer almasını və hazırkı durumdan əziyyət çəkən ölkələrin siyahısında Azərbaycanın da adını hallandırmasını əsas götürərək bir daha bu məsələyə münasibət bildirmək və aşağıdakı vacib məqamlara toxunmaq istərdim.\nİlk növbədə onu qeyd edim ki, bu ilin 11 ayının gömrük məlumatlarına görə, Azərbaycanda xarici iqtisadi fəaliyyət iştirakçılarının sayı 13244 olub ki, onun da 8018-i fiziki şəxslər, 5226-ı hüququ şəxslərdir. Hüquqi şəxslərin yalnız 240-ı dövlət, 4986-ı isə özəl bölməni təmsil edib. Belə olan halda xarici ticarətdə milli valyuta ilə hesablaşmalara keçid qərarı mərkəzləşdirilmiş halda dövlət şirkətlərinə şamil oluna bilər. Özəl bölmə və fiziki şəxslər xaricə çıxartdığı mal və xidmətləri hansı valyutada satmaq qərarını özü verir. Ona görə də neftdən kənarda idxal və ixrac əməliyyatlarının böyük hissəsinin özəl bölmə və fiziki şəxslər tərəfindən həyata keçirilməsi inzibati qaydada qəbul edilmiş bu tip qərarların icrasını çətinləşdirir. Onların sərbəst satış hüququnun mövcudluğu şəraitində, Türkiyə və Rusiya ilə sərhəd bölgələrində yaşayan bir qrup əhali istisna olmaqla böyük əksəriyyət sahibkar adı çəkilən 3 ölkəyə ixraca göndərdiyi malın və xidmətin dəyərinin qeyri-sabit vəziyyətdə olan, son vaxtlar sürətlə dəyər itirən lirə, rubl və yuanla ödənilməsində maraqlı olmayacaq. Digər tərəfdən də hələ də gerçək məzənnəsi məlum olmayan manata həmin 3 ölkəni təmsil edən özəl sahibkarların da marağınının formalaşması inandırıcı görsənmir.\nİkincisi, bu ilin 11 aylıq statistikasına görə Azərbaycana olan idxalın 40 faizə qədərini Türkiyə, Rusiya və Çin təmin edir. Onların birlikdə Azərbaycana göndərdikləri malın həcmi 4 milyard dollardan çoxdur, Bu isə o deməkdir ki, həmin ölkələrin sahibkarları Azərbaycandan 4 milyard dollarlıq manat qazanmalıdırlar. Bu ilin 11 ayının statistik yekunlarına görə, həmin 3 ölkəyə Azərbaycandan ixracat 2 milyard dollardan çox olmayıb. Bu isə o deməkdir ki, bizim sahibkarlar 2 milyard dollarlıq lirə, rubl və yuan qazanacaq və o miqdarda da ölkəyə mal gətirə biləcək, yerdə qalan 2 milyard dollarlıq fərqi isə yenə də dollarla ödəmək məcburiyyətində qalacaqlar. Belə hesablaşmalar isə qarşı tərəfin xeyrinə işləyəcək, onların milli valyutasını möhkəmlədəcək, bizim manatı bir az da zəiflədəcək.\nYekun olaraq onu da əlavə etmək istərdim ki, getdikcə hökmran mövqeyi güclənən dollara qarşı lirə, rubl, yuan və manat koalisiyası nəyisə dəyişmək gücündə deyildir. Əksinə, belə birlik həmin ölkələrin milli valyutasının daha da dəyərsizləşməsinə gətirib çıxaracaq.


Süleymani niyə öldürüldü? - Politoloqdan ŞƏRH\nSüleymani niyə öldürüldü? - Politoloqdan ŞƏRH\n“Əməliyyat Süleymani və onu müşayiət edən şəxslərin Bağdad hava limanından çıxıb 2 avtomobillə şəhərə hərəkətindən sonra ABŞ helikopterləri tərəfindən həyata keçirilib. Ölənlər arasında “Haşdi Şabi” qruplaşmasının 2-ci adamı Əbu Mehdi əl-Mühəndis, qruplaşmanın xarici əlaqələrinə məsul olan Məhəmməd əl-Cabiri və “Hizbullah” baş katibinin müavini Naim Qasim kimi İranın bölgədəki proksi güclərinin önəmli simaları da var”.\nBAKU.WS xəbər verir ki, bunu politoloq Şahin Cəfərli dünən axşam saatlarında ABŞ Prezidenti Donald Trampın birbaşa göstərişi İraqın paytaxtı Bağddaddakı hava limanına 3 raket zərbəsinin endirilməsi ilə bağlı yazıb.\nŞahin Cəfərli hadisənin daha öncə atılan addımlarla əlaqəsini izah edib:\n“Tramp iqtidara gəldikdən sonra Barak Obama dövründə bölgədə nüfuz dairəsini xeyli genişləndirmiş İranın gücünü qırmaq istiqamətində ardıcıl addımlar atır. Bu haqda uzun yazmağa ehtiyac yoxdur, hamıya aydın olan məsələdir. Belə addımlardan biri də ötən ilin aprelində rejimin əsas dayağı olan İslam İnqilabı Keşikçiləri Korpusunun (Sepah-e pasdaran-e enqelab-e Eslami) terror təşkilatı elan edilməsi idi. Əgər bir strukturu terror təşkilatı elan edirsənsə, deməli, onu idarə edənləri də terror təşkilatının lideri sayırsan, məntiq bunu deyir. Süleymani heç şübhəsiz ki, ABŞ və İsrail kəşfiyyatları tərəfindən müntəzəm izlənən fiqur idi. Məlumatlar var ki, “Mossad” daha əvvəl (məsələn, 2015-ci ildə) onu aradan götürmək istəsə də, ABŞ buna mane olub. (Ümumiyyətlə, Obama İranla sülh anlaşması imzalamağa qərar verdiyi dövrdə istər öz ölkəsinin, istərsə də İsrailin müvafiq orqanlarının İrana qarşı fəaliyyətlərini mümkün qədər tormozlamışdı)”.\nPolitoloq qeyd edib ki, Tramp seçki kampaniyasına daxil olduğu dövrdə xarici siyasətdə gərginliyi yüksəltməkdən qaçmağa və bütün diqqətini ikinci seçkiləri qazanmağa cəmləşdirməyə meylli idi. O xatırladıb ki, İran tərəfindən ABŞ pilotsuz təyyarəsinin vurulması və buna sərt qarşılıq verilməsinə çağıran müşavir Boltonun təklifinin Tramp tərəfindən rədd edilməsi, Hörmüz boğazında tankerlərə hücumlar və Səudiyyə Ərəbistanı neft infrastrukturunun bombalanması kimi ciddi hadisələrin cavabsız qalması belə deməyə əsas verir:\n“Görünür, İran dövləti daxilindəki bəzi çevrələr (Ruhani hökuməti yox) bu periodu bölgədə daha da irəliləmək və ABŞ-ı sıxışdırmaq üçün fürsət kimi dəyərləndirdilər. İran-Rusiya-Çin hərbi təlimlərinin başladığı gün (27 dekabr 2019-cu il) Kərkük yaxınlığındakı ABŞ hərbi bazası “Haşdi Şadi”yə daxil olan qruplar tərəfindən vuruldu və 1 amerikalı öldü. Bu hadisədən sonra bəzi cümhuriyyətçi senatorların da təzyiqi ilə Tramp cavab zərbələrinə qərar verdi, İraq və Suriyada İrana bağlı qrupların bazaları bombalandı, azı 25 döyüşçü öldü. 31 dekabrda “Haşdi Şabi” cavab olaraq Bağdaddakı ABŞ səfirliyinin qarşısına toplaşaraq binanın bir hissəsinə od vurdu. Aksiyanı “Haşdi Şabi”nin komandan müavini əl-Mühəndis idarə edirdi”.\nŞahin Cəfərli səfirliyə hücum cəhdini kritik xəta kimi qiymətləndirib və qeyd edib ki, bu addım ABŞ-da 1979 və 2012 travmalarını oyadaraq sərt cavabı tətikləyən hadisə oldu. (1979-cu il İslam inqilabı, 2012-ci ildə isə Liviya - Benqazidə ABŞ səfirliyinə hücum edilmiş və səfir Stevens öldürülmüşdü. Hər iki hadisənin demokrat prezidentlərin dövründə baş verməsi də təsadüfi deyil.)\n“Böyük dövlətlər kinli və səbirli olur. Qəddafinin 2011-ci ildə başına gələnlər həm də 23 il əvvəlki Lokerbi (Lockerbie) hadisəsinə cavab idi. (1988-ci ilin dekabrında “Pan American” aviaşirkətinə məxsus sərnişin təyyarəsi Şotlandiyanın Lokerbi şəhəri üzərində partladılmış və 270 nəfər ölmüşdü. Hadisəni Liviya kəşfiyyatının törətdiyi sübut olunmuş və Qəddafi ölənlərin ailələrinə kompensasiya ödəməyi qəbul etmişdi) Süleymaniyə suiq-qəsdi də məncə, digər məsələlərlə yanaşı, 1979 olayına cavab kimi qiymətləndirmək olar. Bu aktla Vaşinqton həm də bölgə ölkələrinə nümayiş etdirir ki, Orta Şərqdən çəkilməyə və İran üçün boşluq buraxıb, İsraili təhlükəyə atmağa hazırlaşmır, hər kəs hesablamalarını buna uyğun aparsın. “İsraili xəritədən siləcəyik deyənlərin özünü silirik” mesajı verilməyə davam edir”.\nŞ.Cəfərli sözlərinə əlavə edib ki, ABŞ-ın hərəkətə keçdiyi və səfirlik insidentinə sərt reaksiya verdiyi, İraq səmasında davamlı olaraq hərbi helikopterlər uçurduğu bir məqamda Qasım Süleymaninin İraqa gəlməsi (yaxud göndərilməsi) də maraqlıdır:\n“Ümumiyyətlə, “Sepah”ın terror təşkilatı elan olunmasından sonra onun bölgədəki əməliyyatlarını planlaşdıran və idarə edən sərdarının hədəf halına gələcəyini Tehranda bilməmiş olmazdılar. Görünür, iranlılar ABŞ-ın belə bir önəmli publik simanı aradan götürməyə cəsarət edə biləcəyini düşünməyiblər. Bu sui-qəsdlə ABŞ İranın “qırmızı xətt”ini keçdi, amma səfirliyin yandırılması cəhdi də ABŞ-ın “qırmızı xətt”ini keçmək idi. Süleymani haqqında komplo teoriyasına bənzər başqa bir fikir də var. Ali dini liderdən sonra bu posta varisliklə bağlı İran dövləti içərisində müzakirələr və güc savaşı var, bunu bilmək üçün məxfi məlumatlara ehtiyac yoxdur, məntiq yetərlidir. Süleymani son illər Xameneidən sonra ikinci nüfuzlu lider statusuna yüksəlmişdi və aydındır ki, yeni rəhbərin müəyyən olunmasında onun rəyi önəmli, bəlkə də həlledici olacaqdı. Bu baxımdan İran sistemi içərisində Süleymaninin artan təsirindən, sözünün çəkisindən xoşhal olmayan çevrələrin mövcudluğu şübhəsizdir və sərdarın zərərsizləşdirilməsi onların da marağına uyğundur.\nİndi əsas sual budur ki, bundan sonra nə baş verəcək və İranın cavabı nə olacaq? Həm İrandan, həm də regionda ona bağlı qruplardan intiqam səsləri yüksəlir. İran yəqin ki, öz nüfuzunu qorumaq və gücünü göstərmək üçün hansısa şəkildə cavab verəcək. Bölgədə İranın yüz minlərlə döyüşçüyə malik proksi gücləri və böyük kəşfiyyat şəbəkəsi var. İlk növbədə regionda fəaliyyət göstərən ABŞ kəşfiyyat mənsubları (amerikalı və ya onlara xidmət edən yerli sakinlər), hərbçilər, diplomatlar, iş adamları hədəf halına gələ bilər: qaçırılma, hətta qətl hadisələrinin baş verməsi ehtimal daxilindədir. (ABŞ hökumətinin bütün vətəndaşlarını İraqı tərk etməyə çağırması bununla əlaqədardır.) ABŞ-a və ya İsrail başda olmaqla onun müttəfiqlərinə aid müxtəlif obyektlər (mülki və hərbi) hücumlara məruz qala bilər. Livan “Hizbullah”ı, Suriya və Fələstində İrana yaxın qüvvələr İsrailə qarşı müxtəlif təhdid xarakterli aksiyalar keçirmək imkanındadır. “Ənsərullah” Səudiyyə Ərəbistanını vurmağa davam edə bilər. Amma bütün bunlar eskalasiyanın artmasına səbəb olacaq və böyük müharibə riski yaradacaq. İranın əlindəki raketlər bölgədəki bütün ABŞ hərbi bazalarını və İsraili vurmağa imkan verir. ABŞ-ın isə İranın qonşuluğunda böyük aviasiya gücü və hərbi donanması var. Amma düşünürəm ki, böyük savaş hazırda nə tərəflərin özünün, nə də digər böyük güclərin (Çin, Rusiya, Avropa, Yaponiya) marağındadır.\nBaşqa bir məsələ: ABŞ İranı masaya çəkmək istədiyi halda, bu hadisədən sonra Tehranın buna razı olacağına (ən azı yaxın perspektivdə) inanancaq qədər sadəlövh ola bilməz. ABŞ-dakı seçkilərə qədər gərginlik davam edəcək. Tramp qalib gələrsə, özünün son prezidentlik müddətində İran problemini birdəfəlik çözməyə girişə bilər”.\nİpoteka evlər Donald Tramp: “Müharibəyə son qoymaq üçün Qasım Süleymanini öldürdük” Süleymanini ABŞ-a bu ölkənin kəşfiyyatı satıb İranın Azərbaycandakı səfirliyində bayraq endirilib Qasım Süleymaninin yerinə yeni komandan təyin edildi İranda generalın ölümünə görə matəm elan edildi


Onlayn təhsil və dövlətin borcu: » "Dünya" informasiya agentliyi\nOnlayn təhsil və dövlətin borcu: - Müəllim və şagirdlər texniki imkanlarla təmin edilməlidir\nTarix: 30-11-2020, 14:47 | Çap et\nBu ilin mart ayından etibarən orta ümumtəhsil məktəblərində ənənəvi təhsil formasından məcburi olaraq distant formaya keçid edildi. Çünki tədris prossesinin davam etməsi, şagirdlər və müəllimlər arasında COCID-19 virusuna kəskin yoluxmaya səbəb ola bilərdi. Nəzərə alsaq ki, təhsil sistemi öz ətrafında iki milyondan çox insanı birləşdirir, ona görə də şagird və müəllimləri, həmçinin onların ailələrini riskə atmamaq üçün bu addım atıldı.\nElə təhsilin forması dəyişər-dəyişməz problemlər baş qaldırdı. Bəzi şagirdlərin onlayn dərslərə qoşulmaq üçün kompüter və planşetləri olmadı, bəzilərinin isə internet problemləri olduğundan dərslərdən geri qalmalı oldular. Təəssüf ki, yeni tədris ili başlamasına baxmayaraq, eyni problemlər hələ də qalmaqdadır. Valideynlərin əksəriyyəti pandemiya dövrünə görə işsiz qaldıqlarını və buna görə internet çəkdirə bilmədiklərini qeyd edirlər. Nəticədə övladlarının təhsil ala bilməməsindən narahatdırlar.\nBəs, çıxış yolu nədir? Öncə rəsmi cavab üçün müraciət etdiyimiz Təhsil Nazirliyinin mətbuat xidmətinin rəhbəri Cəsarət Valehovdan cavab ala bilmədik.\nHüquqşünas Elyar Həsənov isə AYNA-ya açıqlamasında deyib ki, pandemiya qəfil bizi yaxaladığı üçün qanunvericiliyimiz buna hazır deyildi: “Ona görə də onlayn təhsil də detallı tənzimlənə bilmədi. Bir onu deyə bilərəm ki, Azərbaycan Respublikasının Konstitusiyasına və “Təhsil haqqında” Qanuna görə, dövlət ödənişsiz orta təhsili təmin etməlidir. Dövlətin belə bir öhdəliyi var. Nazirlər Kabinetinin qərarına görə, dövlət onlayn təhsilə keçirsə, təbii ki, onlayn təhsil üçün şərait yaratmalıdır”.\n“Amma təəssüflər olsun ki, dövlət müəssisələrində təhsil alan şagirdlər üçün onlayn təhsil şəraiti təmin edilmir. Bunun üçün böyük maliyyə və zaman lazımdır. Sadəcə COVID-19 virusuna görə onlayn təhsilə keçid olduğu üçün belə hallar baş verir”, - Həsənov bildirib.\nTəhsil eksperti Kamran Əsədov da o fikirdədir ki, Azərbaycan təhsili distant təhsil sisteminə hazır deyildi. “Ona görə əvvəllər baş verən qüsurları başa düşmək olardı. Amma sentyabr ayına kimi Təhsil Nazirliyinin vaxtı var idi ki, distant təhsilə hazırlaşsın. Çünki onlar da yaxşı bilirdilər ki, ölkədə baş verən yoluxma sayı ilə, qismən bərpa olunan ənənəvi təhsil formasını uzun müddət saxlaya bilməyəcəklər və gec-tez yenidən oflayn sistemə keçməli olacaqlar. Çox təəssüflər olsun ki, biz mart ayından sonra alternativ təhsil formalarını hazırlamadıq”, - deyə o AYNA-ya sözyləyib.\n“Nəzərə alaq ki, bu gün 1.6 milyon şagirdin 1 milyonu regionlarda yaşayır. Təəssüflər olsun ki, regionlarda da internetin vəziyyəti heç də ürəkaçan deyil. Regionlarda heç şagirdlərdə kompüter və planşetlər belə, yoxdur. Amma bütün ailələrin evində televizor var. Məhz televizor vasitəsi ilə distant təhsil proqramı tətbiq edilsəydi, daha effektiv olardı. Amma bu gün “Mədəniyyət kanalı”nda dərslər nümayiş etdirilir. Bu da o deməkdir ki, bir sinifə həftə ərzində cəmi iki dərs düşür. Bu, çox azdır”, - o vurğulayıb.\nƏsədovun sözlərinə görə, Azərbaycanda təhsil icbaridir və dövlət icbari təhsilin ödənişlərini öz üzərinə götürüb: “Bu, o deməkdir ki, dövlət icbari təhsili təmin etmək üçün bu təhsilə lazım olacaq resurslar ilə şagird və müəllimləri təmin etməlidir. Necə ki, 2004-cü ildən etibarən orta ümumtəhsil orta məktəblərində təhsil alan şagirdlərə təhsil üçün lazım olan kitablar verilir. Bu isə şagirdlərin hamısına təhsil imkanlarının yaradılması üçün önəmlidir. Bu gün də hər bir şagirdin distant təhsil alması üçün onlar bütün alətlər ilə təmin edilməlidir”.\n“Prezident İlham Əliyevin 2003-cü ildən bəri imzaladığı bir neçə sərəncam nəticəsində Azərbaycanda hər 9 şagirdə bir kompüter düşürdü. Bu, kifayət qədər böyük rəqəmdir. Həmçinin, məktəblərə verilmiş planşetləri aztəminatlı ailələrə vermək olardı. Təəssüflər olsun ki, Təhsil Nazirliyi bu barədə heç bir addım atmadı. Həmçinin, böyük şirkətləri də bu məsələnin həllinə səfərbər etmək olardı. Daha sonra hər bir şagirdin fərqləndirici kodu olur. Onu “utis kod” adlandırırlar. Həmin kodu istifadə etməklə şagirdlər internetlə təmin olunmalı idilər. Təəssüflər olsun ki, bu məsəllər öz həllini tapmadı”, - ekspert əlavə edib.


Nüfuzlu “Springer International Publishing” nəşriyyatı MİDA-nın uğurlu fəaliyyətindən yazıb - AZƏRTAC – Azərbaycan Dövlət İnformasiya Agentliyi\nPrezident İlham Əliyevin uğurlu sosial siyasətində ilk növbədə problemləri yaradan səbəbləri aradan qaldırmaq üçün tədbirlər həyata keçirilir, müvafiq dövlət proqramları qəbul olunur. Problemlərə bu cür kompleks yanaşma, onları doğuran səbəblərin aradan qaldırılması mümkün neqativ nəticələrin baş verməsinin də qarşısını alır. Dövlət başçısının sosial siyasətinin mərkəzində vətəndaş rifahının təminatı prinsipi dayanır. Ölkəmizdə dayanıqlı iqtisadi inkişafın nəticələri, əldə olunan iqtisadi dividentlər ilk növbədə əhalinin güzəranının yüksəldilməsinə yönəldilir. Sosial müdafiə sisteminin gücləndirilməsi istiqamətində ardıcıl olaraq həyata keçirilən mühüm proqramlar da ildən-ilə genişlənir. Şəhid ailələrinə və ölkəmizin ərazi bütövlüyü, müstəqilliyi və konstitusiya quruluşunun müdafiəsi ilə əlaqədar əlilliyi olan şəxslərə dövlət başçısının xüsusi qayğısı nəticəsində mənzillər təqdim edilir. Ölkə başçısının bütün fəaliyyəti və verdiyi qərarlar Azərbaycanda əhalinin sosial rifahının güclənməsinə hesablanıb və xalqın güzəranının yaxşılaşdırılması üçün bütün imkanlardan yüksək səviyyədə istifadə edilir. Bu isə, ölkəmizdəki sağlam yaşam mühiti, təhlükəsiz həyat şəraiti, birmənalı olaraq, dövlətimizin başçısının apardığı və qarşıya qoyduğu məqsədyönlü, qabaqcıl siyasətinin nəticəsidir.\nAZƏRTAC xəbər verir ki, bu uğurlu siyasətin bariz nümunəsi kimi Azərbaycanın təcrübəsi ötən ilin dekabrında nüfuzlu “Springer International Publishing” nəşriyyatı tərəfindən nəşr olunan “İslam Dünyasında Sosial Siyasət” (Social Policy in the Islamic World) adlı kitabda ayrıca olaraq təqdim olunub. 339 səhifəlik bu tədqiqat işi islam dünyasında sosial siyasəti təhlil edən ilk və hələlik yeganə fundamental elmi əsərdir. Kitab Ali Akbar Tajmazinani ilə birlikdə sözügedən nəşriyyatın ekspertləri tərəfindən redaktə edilib. Kitabı “Amazon”, “Palgrave” və digər şəbəkələr vasitəsilə sifariş etmək mümkündür.\nNəşrdə 8 ölkənin, o cümlədən Azərbaycanın təcrübəsi ayrıca olaraq təqdim olunub. Tədqiqatçıların hazırladığı bölmədə Azərbaycanda həyata keçirilən sosial paketlərin və sosial təminat sisteminin genişləndirilməsinin elmi təhlili verilib. 2019-cu ildə 3 milyondan çox vətəndaşımızı əhatə edən sosial paket kitabda sosial təminatın daha da gücləndirilməsi mexanizmi kimi təqdim olunub.\nKitabda Mənzil İnşaatı Dövlət Agentliyi (MİDA) tərəfindən həyata keçirilən münasib qiymətə mənzil təminatı proqramına da yer verilib. Vətəndaşların mənzil təminatına əlçatanlığının gücləndirilməsi baxımdan təqdim edilən proqram çərçivəsində görülən işlər təsvir edilib. Kitabda aztəminatlı ailələrin mənzillərə əlçatanlığının genişləndirilməsi baxımdan MİDA-nın fəaliyyətinin çox uğurlu olduğu qeyd edilib.\nKitabın dünyanın əksər aparıcı universitetlərinin kitabxanalarında olacağını, məşhur qlobal şəbəkələr vasitəsilə satıldığını, eyni zamanda, qlobal tədqiqatçılar, dövlət siyasətlərini hazırlayanlar və digər kateqoriyadan olan insanlar tərəfindən geniş istifadə olunacağını nəzərə aldıqda MİDA-nın fəaliyyətinin xüsusi qeyd olunması Azərbaycanda reallaşdırılan uyğun qiymətə mənzil təminatı layihəsinin islam ölkələri üçün bir model kimi təqdim olunması ölkə başçısının rəhbərliyi ilə əldə edilmiş uğurların qlobal təqdimatı baxımından vacibdir.\nMəlumat üçün qeyd edək ki, MİDA-nın ilk layihələri olan Yasamal Yaşayış Kompleksi və Hövsan Yaşayış Kompleksinin icrası tamamlanıb, növbəti 3 layihəsi üzrə tikinti işləri isə davam etdirilməkdədir. İcrası tamamlanmış hər iki yaşayış kompleksinin təməlqoyma və açılış mərasimlərində Prezident İlham Əliyev və birinci xanım Mehriban Əliyeva iştirak ediblər.\nYasamal Yaşayış Kompleksi və Hövsan Yaşayış Kompleksində ümumilikdə 4805 mənzil, 2 orta təhsil məktəbi, 3 uşaq bağçası, 1 tibb mərkəzi inşa olunub. Yasamal Yaşayış Kompleksində yerləşən 1643 mənzilin satışı 2020-ci ilin əvvəlində başa çatdırılıb, Hövsan Yaşayış Kompleksində yerləşən mənzillərin isə 1600-dən çoxu 2020-ci ildə rəsmiləşdirilib.\nBununla yanaşı, Azərbaycan Respublikası vətəndaşlarının güzəştlə mənzil əldə etmələrinə şərait yaradılmasına dair ölkə başçısının tapşırıqlarına uyğun olaraq MİDA tərəfindən Yasamal rayonunda 15,4 hektar ərazidə 2202 mənzilin, cəmi 350 yerlik üç uşaq bağçasının, 1200 şagird yerlik orta təhsil məktəbinin, Gəncə şəhərində 6,23 hektar ərazidə 986 mənzilin, 125 yerlik uşaq bağçasının, 1176 yerlik orta təhsil məktəbinin, Sumqayıt şəhərində 0,75 hektar ərazidə 144 mənzilin tikintisi həyata keçirilir. MİDA-nın sərəncamında olan mənzillərin əldə olunması üçün vətəndaşların müraciəti və mənzillərin seçimi “Güzəştli mənzil” sistemi vasitəsilə elektron qaydada həyata keçirilir.\nMİDA-nın növbəti layihəsi Bakı şəhəri, Suraxanı rayonu, Hövsan qəsəbəsinin qərb hissəsində 18,81 hektar ərazidə reallaşdırılacaq. Eyni zamanda, regionlarda yaşayan vətəndaşların mənzil məişət şəraitinin yaxşılaşdırılması məqsədilə MİDA tərəfindən davamlı olaraq ölkənin digər şəhər və rayonlarında da torpaq sahələrinin müəyyənləşdirilməsi istiqamətində işlər aparılır.\nMənzillərin əldə edilməsi əsasən Azərbaycan Respublikası İpoteka və Kredit Zəmanət Fondunun müddəti 30 ilədək olan uzunmüddətli güzəştli ipoteka krediti hesabına illik 4 faizlə mümkündür. Minimal ilkin ödəniş məbləği isə mənzilin satış qiymətinin 10 faizini təşkil etməlidir.\nAzərbaycan Respublikası Prezidentinin 2016-cı il 6 dekabr tarixli Fərmanı ilə təsdiq edilmiş “Azərbaycan Respublikasında uyğun qiymətə mənzil təminatının inkişafına dair Strateji Yol Xəritəsi” ilə müəyyən edilən tədbirlər planına uyğun olaraq MİDA dövlət-özəl tərəfdaşlığı layihələrini də həyata keçirir. Ümumilikdə bu günədək dövlət-özəl tərəfdaşlığı çərçivəsində MİDA-nın həyata keçirdiyi layihələrə çoxmənzilli yaşayış binalarının tikintisi, telefon, televiziya və internet xətlərinin çəkilməsi və sakinlərə müvafiq xidmətlərin göstərilməsi üzrə 80 milyon manatadək özəl investisiya cəlb edilib.\nAZERTAG.AZ :Nüfuzlu “Springer International Publishing” nəşriyyatı MİDA-nın uğurlu fəaliyyətindən yazıb\nHövsan Yaşayış Kompleksində güzəştli mənzil satışı davam edir VİDEO


Pandemiya dövründə İƏT-in fəaliyyət istiqamətlərinə həsr olunmuş virtual mediaforum keçirilDi- FOTO - modern.az\n14 İyul 2020, 18:25 | AKTUAL\nPandemiya dövründə İƏT-in fəaliyyət istiqamətlərinə həsr olunmuş virtual mediaforum keçirilDi- FOTO\nModern.az xəbər verir ki, foruma İƏT-in və UNA-ya üzv agentliklərin rəhbərləri, bir sıra İslam ölkələrinin Səudiyyə Ərəbistanındakı səfirləri, ümumilikdə 100-dən çox nümayəndə qatılıb.\nİƏT-in Baş katibi Yusif bin Əhməd əl-Useymin mediaforumda çıxış edərək təşkilatın üzv ölkələrdə pandemiya ilə mübarizə istiqamətində həyata keçirdiyi layihələrdən danışıb. “Bütün dünyanı cənginə alan COVID-19 pandemiyasına yalnız birlikdə qalib gələ bilərik”, - deyən Baş katib İslam dünyası alimlərinin bu sahədə fəallıq göstərdiyini diqqətə çatdırıb. Yusif bin Əhməd əl-Useymin bildirib ki, indiki çətin vəziyyətdə köməyə ehtiyacı olan üzv ölkələrə 35 milyon dollardan çox yardım göstərilib.\nForumda çıxış edən AZƏRTAC-ın İdarə Heyətinin sədri Aslan Aslanov deyib ki, Azərbaycan İƏT-in işində fəal iştirak edir, AZƏRTAC birlik və həmrəyliyimizə UNA çərçivəsində maksimum informasiya dəstəyi verməyə çalışır. “Azərbaycan Prezidenti İlham Əliyev islamofobiya hallarına etirazını açıq və kəskin şəkildə bəyan edir. Birinci vitse-prezident Mehriban xanım Əliyevanın təşəbbüsü olan beynəlxalq humanitar layihələrin başlıca məqsədi sivilizasiyaların yaxınlaşmasına nail olmaqdır. İndiki böhran şəraitində Azərbaycan həm İƏT və digər beynəlxalq təşkilatlar çərçivəsində, həm də ikitərəfli qaydada dost və qardaş ölkələrə öz dəstəyini göstərir. Ölkəmiz pandemiya ilə mübarizədə Ümumdünya Səhiyyə Təşkilatına 10 milyon dollar vəsait ayırıb, 30-dək dövlətə, o cümlədən Sudan, Fələstin, İraq və digər ölkələrə humanitar yardım göstərib. Azərbaycan Prezidenti pandemiya ilə mübarizədə dünya ölkələrinin səylərini birləşdirmək, beynəlxalq həmrəyliyə nail olmaq məqsədilə BMT Baş Assambleyasının xüsusi sessiyasının çağırılması təşəbbüsünü irəli sürüb və bu təşəbbüs 130-dan çox dövlət tərəfindən dəstəklənib. Bu, bir daha göstərir ki, biz təhlükəli düşmənə yalnız birlikdə, birgə səylərlə qalib gələ bilərik”, - deyə Aslan Aslanov vurğulayıb.


Texnikumlara qəbul davam edir\n2022, 28 İyun, çərşənbə axşamı, Bakı vaxtı 01:47\nFərhad Əliyev: «Siyahının mətbuatda dərc olunması müəyyən adamları qıcıqlandırıb» Avqustun 26-da 2005-2006-cı tədris ili üçün dövlət və qeyri-dövlət orta ixtisas məktəblərinə – texnikumlara sənəd qəbulunun ikinci mərhələsi başlayıb.\nAbituriyentlər sənədlərini sentyabrın 4-dək orta ixtisas məktəblərində yaradılmış sənəd qəbulu komissiyalarına təqdim etməlidirlər. Sənədlərin siyahısına orta təhsil haqda sənədin əsli, şəxsiyyət vəsiqəsi və ya doğum haqda şəhadətnamə, 3x4 ölçüdə 4 ədəd fotoşəkil daxildir.\nXüsusi qabiliyyət imtahanı tələb edən ixtisasları seçən abituriyentlər isə avqustun 27-dən sentyabrın 2-dək qabiliyyət imtahanında iştirak etməlidirlər. Qabiliyyət imtahanı abituriyentin seçdiyi ixtisasın aid olduğu texnikumda keçiriləcək. Abituriyentlərə xüsusi qabiliyyət imtahanı tələb edən ixtisaslarla yanaşı müvafiq qrup daxilində digər ixtisasların da kodlarını seçmək imkanı verilir.\nAbituriyentlər qəbul imtahanında hər fənn üzrə 20 suala, yəni, cəmi 40 suala cavab verməlidirlər. İmtahanın müddəti 2 saatdır. İxtisaslar üzrə müsabiqə yalnız test imtahanından toplanılan ballar əsasında aparılır.\nBu il 53 dövlət və 4 qeyri-dövlət orta ixtisas məktəbinin 92 ixtisası üzrə 9212 plan yeri ayrılıb. Onlardan 7670 yer birinci mərhələdə dolub. Sənəd qəbulunun ikinci mərhələsinə 2400-ə yaxın yer qalıb.


Fazil Mustafa: “Müvafiq şərtlərlə toylara icazə verilməlidir” - Press.az\n“Onlar öz maraqlarına uyğun olaraq toy məclisinə ailə sütunun qurulması kimi deyil, göstəriş məqsədi kimi yanaşırdılar. Çalışırdılar imkanları daxilində, hətta imkanlarından da artıq səviyyədə insanları təəccübləndirəcək toy məclisləri keçirsinlər. Lakin bu gün biz bu modeldə toylardan, yanaşmadan danışmırıq. Sadəcə bir ailənin qurulmasından söhbət gedir ki, bu demoqrafik, sosial problemdir. Bunu qadağa ilə həll etmək olmaz. Bizim yanaşmamız odur ki, 10, 20, 30 ya 50 nəfərlə olsun toyların keçirilməsinə icazə verilməlidir. Bu qadağalara sərt şəkildə əməl olunmasına nəzarət olunsa bəs edir. Amma toyları birbaşa qadağa etmək gələcək demoqrafik problemlərə, sosial narazılığa, ailəiçi münasibətlərin pozulmasına yol açacaq.\nBunu statistik faktlara əsaslandıra bilriik. 2020-ci ildə bağlanan 35 min nikahın 14-15 mini boşanma ilə yekunlaşıb. Bu ümumi rəqəmin üçdən biri deməkdir. Bu da cəmiyyətdə sosial problemlərin yaranması deməkdir. Odur ki, mənim təklifim odur ki, ofisiant, müğənni, xidmətçi də daxil və s. hər kəs daxil olmaqla ümumilikdə 30-40 nəfərdən ibarət toylara icazə verilsin. Bəy və gəlinin adına bankda hesab açılsın və iştirak edə bilməyən şəxslər də ailənin təməlinin qoyulmasına dəstək olmaq istəyirlərsə, gedib pul köçürürlər. Belə baxanda toyda da iştirak etmiş sayılırlar. Onsuz da Avropada kartla alış-verişə tam keçilib, amma biz hələ də cibimizdə pulu hiss etməliyik. Koronavirus bir bəladır gəlib, amma bu bəlaya görə tam qadağa edəndə böyük narazılıq yaranır. Qadağan etmək olmaz. Qaydalara sərt formada riayət edilməsinə diqqət olunmalıdır. İnsanları evinə qapadıb, işləmələrinə mane oluruqsa gərək onların maddi təminatını verməliyik. Bunu etmək üçün böyük imkanımız yoxdursa, o zaman qadağan etmək olmaz çünki insanlar narazı olacaqdır. Qadağa çıxış yolu deyil, mütləq çıxış yolu tapılmalıdır”.


Putin ABŞ-da həbs edildi – A24.Az\nA24.AzSon DəqiqəPutin ABŞ-da həbs edildi\nPutin ABŞ-da həbs edildi\nABŞ-ın Florida ştatında Rusiya prezidenti Vladimir Putinlə eyni adını daşıyan 48 yaşlı şəxs həbs edilib. A24.Az-ın məlumatına görə, supermarketə daxil olan 48 yaşındakı Vladimir Putin marketdə qalmaqal yaradıb. İşçilərə bağırmağa başlayan şəxsi mağazadan çıxarmaq üçün hadisə yerinə polis çağırılıb.\nPolis tərəfindən saxlanılan şəxs ilk dəfə adını vermək istəmədiyini bildirib. Adı ilə təəccüb doğuran qara dərili ABŞ vətəndaşı sərbəst buraxılıb. Sentyabr ayında keçiriləcək məhkəmə prosesindən sonra onun cəza alıb- almayacağı bəlli olacaq.\nEskalator qırıldı: 8 azarkeşi yaralandı - VİDEO Telman İsmayılov Putinə müraciət etdi Cinsi əlaqə zamanı 47 yaşlı qadının halı pisləşib öldü, sevgilisi isə onu… Ərim gəzdiyi qadınla birlikdə olması üçün onu dostuyla evləndirir - Qadın studiyanı "yıxdı" 5 yaşlı uşağı 43 bıçaq zərbəsi ilə öldürən qatil: "Dostum dedi ki, o, səni söydü, mən olsaydım bıçaqlayardım"